Resepi Ikan Cencaru Sumbat Sambal Yang Sangat Sedap Dimakan Bersama Nasi Panas

Teringat Mama Siti dengan bau asap ikan bakar dekat satu restoran dekat Melaka. Bila waktu makan tengah hari, memang kedai ini yang Mama Siti dan kawan-kawan selalu singgah.
Waktu itu kami tak makan ikan bakar lah, maklumlah masih belajar. Hanya sekali sekala saja kami pesan lauk-lauk macam mewah. Ya lah, hari-hari bau aroma ikan bakar, lama-lama terliur juga lah kan.
“Apa yang istimewa sangat ikan bakar tu, Mama Siti? “
Sebab restoran ni guna ikan cencaru. Kedua, ikan cencaru tadi siap dibelah dan diisi dengan kuah sambal. Ha, boleh bayangkan tak macam mana hasilnya bila dibakar.
Bila makan, tak pandang kiri kanan dah. Sebab menikmati punya pasal.
Disebabkan kisah tadi telah menggamit memori masa zaman belajar dulu, jadi kali ini kita tengok pula resepi IKAN CENCARU SUMBAT.
Oh ya, tapi kali ini kita buat versi simple. Kita tak bakar, tapi kita goreng. Baik, mari kita mulakan.
Resepi Ikan Cencaru Sumbat Sambal

Kredit gambar: ﹏﹏﹏﹏﹏ / Shutterstock.com
Resepi Oleh: Channel Farra
Bahan-Bahan
Ikan CencaruSerbuk KunyitBawang MerahBawang PutihSeraiCili KeringBelacan Cili Kering DirebusAir Asam JawaGaramGula
Cara Memasak
1. Kisarkan bawang merah, bawang putih, belacan dan cili kering, asam jawa bersama-sama.

2. Lumurkan ikan cencaru yang telah dibelah dengan serbuk kunyit.

3. Tumiskan bahan kisar.

4. Masukkan sambal tumis tadi ke dalam ikan.

5. Panaskan minyak dan gorengkan hingga garing.
6. Ikan cencaru sumbat sambal kita dah siap untuk dihidangkan!

Tips untuk Resepi Ikan Cencaru Sumbat
Ikat ikan dengan benang kalau risau sambal terkeluar semasa menggoreng.Untuk rasa sambal yang lebih menyeluruh, sumbatkan juga sambal di bahagian kepala ikan.Mama juga boleh menggunakan air fryer dengan suhu 180 ℃ selama 15 minit. Terbalikkan ikan dan bakar sekali lagi.
Macam mana? Senang tak resepi kita kali ini?
Resepi mudah, sedap dan mengenyangkan. Rasanya kalau yang pertama cuba resepi ini pun boleh masak lauk ikan cencaru sumbat sambal. Untuk resepi ikan yang lain, Mama boleh cuba resepi ikan patin tempoyak ini.
Jangan lupa cuba resepi kita kali ini ya. Mana tahu anak-anak dan suami suka. Boleh kita masak lagi kan. Selamat mencuba!


Mama & Papa Malaysia Viralkan Post Untuk Sejuta Lampin Percuma Demi Keserasian Anak!

Lampin bayi merupakan keperluan TERPENTING untuk memastikan kegembiraan bayi Mama setiap hari. Macam Mama Siti sendiri, Mama Siti akan cuba pelbagai jenis jenama lampin sehingga Mama Siti jumpa yang paling SERASI untuk anak-anak rasa selesa dan kering sepanjang masa. Jadi, stok lampin bayi itu memang kena ada sebanyak yang mungkin dan di mana-mana sahaja untuk memastikan mereka selesa setiap hari!
Mama Siti nak share-share rezeki dengan Mama semua! Mama kini tak perlu risaukan lagi dengan stok lampin bayi di rumah kerana Drypers akan memberikan sehingga 1 JUTA LAMPIN PERCUMA kepada para ibu bapa di Malaysia!
Omg Wow GIFfrom Omg GIFs
Kredit GIF: Tenor
Untuk pengetahuan Mama, Drypers sedang menganjurkan peraduan kongsi dan tebus lampin bayi yang berlangsung sehingga 30 Jun 2022. Mama pasti teruja bukan? Jom lihat maklumat lanjut mengenai peraduan ini.
#DrypersSejutaKeserasian Untuk Anak Mama!
Kredit gambar: Drypers Malaysia
Yang menariknya tentang peraduan ini adalah, Drypers akan memberikan 1 JUTA LAMPIN PERCUMA supaya SETIAP bayi boleh merasai pengalaman menggunakan lampin bayi yang paling serasi untuk mereka.
Sertai #DrypersSejutaKeserasian untuk tebus LAMPIN DRYPERS PERCUMA dengan 3 langkah mudah sahaja seperti di bawah:
Kongsi post pengumuman di mana-mana laman sosial Mama. Jangan lupa hashtag #DrypersSejutaKeserasian & tag @DrypersMY. Klik untuk kongsikan post sekarang.Penebusan 1 juta lampin PERCUMA* akan bermula apabila perkongsian post ini mencecah 10k! Mama juga perlu mendaftar sebagai ahli Drypers Baby Club. Komen dan dapatkan RM20 eBaucar bila Mama menghantar review Mama di laman web Drypers.
*Tertakluk kepada terma & syarat. Sementara stok masih ada.
Mudah sangat! Inilah peluang terbaik untuk Mama menambah stok lampin anak-anak Mama.
Kenapa Mama Perlu Pilih Drypers?
Drypers mahu Mama dan Papa mencari kebahagiaan dengan membantu ibu bapa di Malaysia mendapatkan lampin bayi yang sesuai untuk anak Mama! Itulah sebab Drypers ada ciri-ciri seperti:
Ciri #1: 6 Absorb Layers untuk Kekal Kering
Kredit gambar: Drypers Malaysia
Dengan penyerapan yang pantas, lampin Drypers memastikan kulit bayi Mama kekal kering hingga 10 jam. Wow! Bukan itu sahaja, ia menyalurkan dan mengunci air kencing secara berkesan tau, Mama!
Ciri #2: FIT Untuk Semua Saiz Bayi
Kredit gambar: Drypers Malaysia
Risau akan lampin bayi terlalu besar atau terlalu kecil? Dengan Customized FIT untuk semua saiz bayi, ia dapat mengelakkan kebocoran. Tambahan pula, ia juga ada ciri penunjuk kebasahan yang akan bertukar dari kuning ke biru. Sangat menakjubkan! Ini semestinya dapat memudahkan kerja Mama dan Papa!
Ciri #3: Teknologi Pro-Skin untuk Lindungi dari Kerengsaan
Kredit gambar: Drypers Malaysia
Adakah anak Mama selalu terkena ruam lampin ataupun gatal-gatal disebabkan lampin? Dengan lampin Drypers, ia mempunyai ciri Pro-skin PH balanced layer yang dapat melindungi kulit bayi daripada kerengsaan. Oleh itu, tiada lagi ruam lampin dan gatal-gatal untuk anak Mama!
Ha, macam mana Mama? Dengan ciri-ciri berikut, memang lah BEST untuk bayi Mama dan Papa. Mesti semua ibu bapa pun tahu kan? Apabila lampin anak serasi, memang HEBAT lah rasanya. Mama dan Papa pun pasti turut gembira dan dapat enjoy kenangan indah bersama.
Jom tengok video Drypers ni untuk ketahui lebih tentang Drypers:

Jika Mama perasan, salah satu syarat untuk menyertai peraduan ini adalah dengan mendaftar sebagai ahli di ‘Drypers Baby Club’. Apa yang best apabila anda menjadi ahli Drypers Baby Club ini?
Chris Pratt Oh Snap GIFfrom Chris Pratt GIFs
Kredit GIF: Tenor
Faedah Sebagai Ahli Drypers Baby Club
#1 Hadiah Sempena Pendaftaran
Daftar sahaja pun dapat hadiah? Biar betul?!
Betul Mama, Mama Siti tak tipu! Selepas je Mama siap mendaftar, Mama akan menerima hadiah ‘selamat datang’  daripada Drypers!
#2 Sampel Percuma
Apa? Sampel percuma pula?
Ya, Mama! Tambahan pula, Mama akan miliki antara barangan pertama daripada Drypers! Apa-apa sampel produk yang dikeluarkan oleh Drypers, Mama akan menjadi antara orang terawal untuk memilikinya! Istimewa, kan?
#3 Tebus Mata Untuk Hadiah Menarik
Kredit gambar: Drypers Malaysia
Bukan itu sahaja. Dengan setiap pembelian barangan Drypers, Mama akan menerima poin! Daripada kumpulan poin tersebut, Mama dapat menebus hadiah istimewa tau! Pembelian dan juga hadiah, menarik bukan? Mama Siti love!
#4 Panduan Kehamilan dan Keibubapaan
Tidak kisah jika Mama dan Papa sedang merancang, menjangka ataupun sedang menjaga anak-anak, Drypers mempunyai semua info tentang bayi yang Mama dan Papa perlukan! Jom mulakan perjalanan keibubapaan bersama Drypers?
Jom Kongsi dan Menang Sekarang Mama!
Untuk maklumat lanjut, layari laman rasmi Drypers tentang peraduan ini, dan jangan lupa untuk ikuti Facebook Drypers agar Mama tidak terlepas peluang untuk menikmati pelbagai peraduan dan juga promosi terkini.
Jadi apa tunggu lagi? Jom kongsi dan tebus Drypers PERCUMA sekarang!
Kredit gambar: Drypers Malaysia


“Tengok TV Kira Aktiviti Bersama Anak-Anak Ke?” Jelas Pakar Kanak-Kanak Tentang Aktiviti Untuk Tingkatkan Kemahiran Mereka

Apa aktiviti yang sering Mama lakukan untuk bermain dengan anak-anak? Ha, dengar sini Mama Siti nak beritahu, jika Mama jawab “tengok TV” bersama mereka, maka itu bukanlah aktiviti yang menarik untuk luangkan masa bersama! Mama Siti faham, aktiviti perlukan masa dan juga duit, namun ada juga aktiviti yang boleh dilakukan anak-anak yang tidak memerlukan  sumber kewangan yang banyak dan hanya boleh dilakukan di rumah sahaja.
Sebab itulah Mama Siti mahu kongsikan tips daripada Dr Redza ini! Ikuti perkongsian doktor ini tentang aktiviti apa lagi yang boleh dilakukan di rumah bersama anak-anak.
Mari baca dengan lebih lanjut di bawah.
Pegang Pensel Sekali-Sekala Je?
Apa lagi aktiviti bermain yang puan buat dengan anak di rumah?” tanya saya.
Lama juga ibu ni berfikir. Saya sabar menunggu jawapan.
“Saya main masak-masak dengan dia. Saya tengok TV dengan dia.”
“Puan, tengok TV tak dikira sebagai bermain dengan anak.”
Dah 2 kali saya bertanya, jawapan dia tetap sama. Entah kenapa tengok TV dikira bermain dengan anak.
Aduh kesian pula dengan budak ni. Usia 3 tahun setengah, cuma tahu 13 perkataan je. Pegang pensel pun kekok. Rupanya pernah pegang pensel sekali dua je. Allahu.
5 Aktiviti Menarik Untuk Anak-anak Yang Boleh Dilakukan di Rumah
Jadi saya pun cadangkan beberapa aktiviti yang sesuai untuk kanak-kanak atas usia 2 tahun ni:
1. Cabut dan tampal sticker pada kertas besar atau dalam buku kosong. Anak saya suka sticker Little Pony, ada yang suka sticker kartun kereta.

Dapat latih otot jari, lama-lama jadi cekap nak selak muka surat buku satu-satu dan buka butang seluar/ baju.Sambil tampal boleh selit ajar anak pasal bentuk dan warna.
2. Ajar anak tendang bola masuk dalam gol. Gol tu boleh guna kerusi.
Dapat belajar seimbangkan badan dan koordinasi badan.
3. Bina menara guna blok kayu/plastik dan kemudian robohkan guna bola.

Permainan macam ni selalunya anak suka sebab dapat sepahkan mainan.Dapat latih fokus anak untuk bina menara yang lagi tinggi.
4. Tiup buih sabun dan minta anak kejar untuk letupkan buih.
Silap-silap ayah pun join sekali. Haha!
5. Sembunyikan batu dalam playdough. Anak kena kopek playdough sampai jumpa batu-batu besar tu.

Oh macam tu rupanya! Banyak sebenarnya aktiviti yang boleh dilakukan untuk enhance lagi kemahiran anak-anak kita. Yang penting adalah penglibatan kita bersama anak-anak dalam melakukan aktiviti di atas. Barulah anak-anak lebih cepat belajar dan gembira bersama kita.
Jangan pula anak asyik bermain, Mama atau Papa asyik bersama telefon masing-masing. Libatkan diri Mama dan Papa dalam aktiviti mengenal huruf, mewarna, melukis, dan banyak lagi supaya anak-anak cepat mengusai pelbagai kemahiran. Terima kasih Dr Redza kerana memberi tips tentang aktiviti-aktiviti menarik ini!
Kredit: Twitter Dr Redza Zainol


Resepi Ikan Patin Tempoyak, Rasa Seperti Masakan Orang Pahang

Kalau orang tanya apa mercu tanda pantai timur, ada yang cakap ikan. Sebab dekat pantai timur senang dapat stok ikan segar.
Tapi kalau orang tanya apa mercu tanda negeri Pahang, tak lain tak bukan IKAN PATIN TEMPOYAK lah jawapannya.
Memang tak disangkal lagi, lauk ikan patin tempoyak yang paling sedap hanya ada di Pahang. Kalau bukan di negeri Darul Makmur itu, katanya hanya orang Pahang asli saja yang mampu buat masakan ini cukup rasa.
Sudahlah, tak perlu bersangka-sangka lagi. Kita cuba saja resepi ikan patin tempoyak cara Cik Ain dari Seminit Resepi ini.
Mari lihat bahan-bahan dan cara memasaknya sekali.
Resepi Ikan Patin Tempoyak
Resepi oleh: Seminit Resepi
Bahan-bahan
Bahan Kisar
Bawang putihKunyit HidupTempoyakCili Padi
Bahan-Bahan Lain
Ikan PatinBatang TimunDaun KesumBunga KantanDaun KunyitAsam Keping Garam GulaAir
Cara Memasak
1. Masukkan bahan kisar ke dalam pengisar dengan ditambah sedikit air.

2. Tuangkan ke dalam kuali tanpa minyak.

3. Kemudian, tambahkan lagi air mengikut citarasa Mama dan keluarga.
4. Tanpa menunggu lama, terus masukkan timun dan masak sehingga menjadi sedikit lembut.

5. Tambahkan bunga kantan, daun kesum dan daun kunyit. Jangan lupa perasakan dengan garam dan gula.

6. Akhir sekali, masukkan asam keping dan ikan patin.

Tips Resepi Ikan Patin Tempoyak
Kalau Mama tak tahu nak agak timun sudah lembut atau belum, tunggu sehingga kuah mendidih dan masukkan bahan seterusnya.Kuah yang cair boleh dipekatkan dengan menambah tempoyak semasa proses memasak.
“Rasa macam saya boleh buat ni Mama Siti”
Bagus, kita perlukan semangat yang macam ini lah. Yang pasti, Mama kena cuba dulu ya.
Oh ya, selain memerlukan ikan patin segar, sebaiknya Mama gunakan tempoyak yang terbaik juga tau. Maksud Mama Siti di sini, sebaiknya guna tempoyak yang diperbuat dari isi durian asli tanpa tambahan garam atau gula.
Nak tahu tanda tempoyak itu asli tanpa bahan tambahan seperti pisang emas, Mama akan nampak serat durian pada tempoyak.
Baiklah, rasanya resepi kali ini sampai di sini saja. Lain masa Mama Siti kongsikan lagi ya resepi menarik untuk Mama. Sebenarnya Mama Siti pun ada kongsikan resepi lain juga tau seperti resepi sotong paprik ni. Kalau ada masa, Mama boleh cuba ya.
Selamat menjamu selera.


Cara Puasa Hari Arafah dan Amalan Sunatnya

Selain sambutan hari raya Aidilfitri, ada satu lagi hari penting yang diraikan oleh umat Islam di seluruh dunia. Sambutan Hari Raya Aidil Adha ialah sambutan yang tidak kurang pentingnya.
Apa persamaan dalam kedua-dua perayaan ini?
Kedua-duanya terdapat puasa. Namun masih ada perbezaan iaitu berkenaan hukumnya. Berpuasa di bulan Ramadan diwajibkan untuk semua orang beragama Islam yang mampu. Manakala berpuasa di bulan Dzulhijjah hukumnya sunat.
Puasa sebelum Hari Raya Aidil Adha dipanggil puasa hari Arafah. Ianya diambil sempena hari wuquf di Padang Arafah bagi orang yang mengerjakan haji di Mekah.
Ya, nampaknya Mama macam dah tahu apa topik kita kali ini kan? Kali ini, Mama Siti nak bercerita pasal puasa Hari Arafah.

Kredit gambar: Suaramerdeka
Puasa Arafah termasuk dalam 11  jenis puasa yang terdapat dalam syariat Islam. Seperti yang kita semua tahu, Hari Raya Aidil Adha juga dikenali sebagai Hari Raya Korban.
Tarikh 9 Dzulhijjah dipilih kerana peristiwa Nabi Ibrahim mendapat wahyu untuk menyembelih anaknya, Nabi Ismail AS. Wahyu tersebut terjadi melalui mimpi pada hari kesembilan bulan Dzulhijjah.
Arafah bermaksud keyakinan dalam bahasa arab. Oleh kerana keyakinan baginda berdua untuk menjalankan perintah Allah itu, maka nama Arafah diabadikan sebagai nama padang tempat para jemaah haji berwukuf.
Khas untuk Mama yang bercadang ingin berpuasa pada tahun ini, pastikan Mama dah tanda di planner masing-masing tarikh puasa arafah tahun 2022.
Pada tahun 2022, tarikh 9 Dzulhijjah 1443H  jatuh pada 9 Julai 2022 dan beersamaan dengan hari Sabtu.
Kaifiat (cara-cara) Puasa Arafah
Niat
Kredit gambar: Akuislam.com
“Nawaitu shauma syahri dzil hijjati sunnatan lillahi ta’ala”
Maksudnya: Sahaja Aku berpuasa sunat Arafah kerana Allah Taala
Jangka Masa
Puasa Arafah masih sama dengan puasa di bulan Ramadan. Bermula dari azan subuh hingga azan maghrib. Peraturan berpuasanya juga sama seperti puasa Ramadan. Dimana ia akan terbatal apabila seseorang melakukan perkara yang membatalkan puasa.
Doa Berbuka Puasa
Kredit gambar: Akuislam.com
“ Allahumma Lakasumtu Wabika Aamantu Wa’alaa Rizqika Afthortu Birohmatika Yaa Arhamar Rohimin”
Maksudnya: Ya Allah kerana Mu aku berpuasa, Dengan Mu aku beriman, kepada Mu aku berserah dan dengan rezeki Mu aku berbuka (puasa) dengan Rahmat Mu, Ya Allah Tuhan Maha Pengasih.
Al-Imam As-Syafi`e berpendapat:
“Disunatkan puasa pada hari Arafah bagi mereka yang tidak mengerjakan ibadah haji. Adapun bagi yang mengerjakan ibadah haji, adalah lebih baik untuknya berbuka agar ia kuat beribadat di ‘Arafah”
Menurut beliau, seelok-eloknya jemaah yang sedang menunaikan haji untuk tidak berpuasa agar mereka lebih bertenaga dalam melengkapkan rukun Islam kelima itu.
Kelebihan Puasa Arafah
Kredit gambar: Muslim.okezone.com
Diampunkan dosa untuk dua tahun
Dari Abu Qatadah Al-Anshari (ia berkata),” Sesungguhnya Rasulullah SAW pernah ditanya tentang (keutamaan) puasa pada hari Arafah?” Maka dia menjawab, “ Menghapuskan (kesalahan) tahun yang lalu dan yang sesudahnya”
[HR Muslim]
Allah memberikan keampunan bagi orang yang berpuasa untuk satu tahun sebelum dan satu tahun kedepan.
Hari Mustajab Berdoa
Dari ‘Amr bin Syu’aib dari ayahnya dari datuknya, Nabi SAW bersabda, “Sebaik-baik doa adalah doa pada hari Arafah” [HR Tirmidzi]
Dari ‘Aisyah, ia berkata bahwa Rasulullah shallallahu ‘alaihi wa sallam bersabda, “Di antara hari yang Allah banyak membebaskan seseorang dari neraka adalah hari Arafah. Dia akan mendekati mereka lalu akan menampakkan keutamaan mereka pada para malaikat. Kemudian Allah berfirman: Apa yang diinginkan oleh mereka?” [HR Muslim]
Sunnah Rasullulah SAW
“Ada empat perkara yang tidak pernah ditinggalkan oleh Rasulullah yaitu puasa asyura, puasa hari arafah, puasa tiga hari setiap bulan dan shalat dua rakaat sebelum subuh” [HR An Nasa’i dan Ahmad]
Ganjaran Syurga
Riwayat Sayyidah Aisyah RA, bahawa siapa yang mengerjakan puasa arafah akan mendapatkan istana-istana di surga yang terbuat dari berlian dan emas :
Dari Rasulullah SAW : “Di surga ada istana-istana yang terbuat dari intan, berlian, emas dan perak , Sayyidah Aisyah bertanya : untuk siapa istana-istana tersebut ya Rasulullah? Rasulullah menjawab “untuk orang yang berpuasa di hari arafah”
Amalan Sunnah di Hari Arafah
Kredit gambar: Freepik
Bertakbir
Dari ‘Abdullah bin ‘Umar radhiyallahu ‘anhuma, ia berkata, “Kami pagi-pagi bersama Rasulullah shallallahu ‘alaihi wa sallam dari Mina menuju Arafah, di antara kami ada yang bertalbiyah dan di antara kami ada yang bertakbir” [HR Muslim]
Berzikir
Daripada Ibnu ‘Umar Radiallahu ‘anhuma, Rasulullah SAW bersabda :
”Tidak ada hari-hari yang lebih agung di sisi Allah serta tidak ada hari-hari di mana amalan pada hari-hari tersebut lebih disukai olehNya lebih daripada sepuluh hari pertama bulan Zulhijjah ini. Maka perbanyakkanlah pada hari-hari itu tahlil dan takbir serta tahmid.” (HR Imam Ahmad)
Berdoa
“Sebaik-baik doa adalah doa di hari Arafah, dan sebaik-baik zikir yang aku ucapkan dan juga diucapkan para nabi sebelumku adalah,
“لاَ إِلَهَ إِلاَّ اللَّهُ وَحْدَهُ لاَ شَرِيكَ لَهُ لَهُ الْمُلْكُ وَلَهُ الْحَمْدُ وَهُوَ عَلَى كُلِّ شَىْءٍ قَدِير”.
(Tidak ada yang berhak disembah selain Allah yang satu, tidak ada sekutu bagi-Nya, milik-Nya kekuasaan dan milik-Nya segala pujian, dan Dia Maha Berkuasa atas segala sesuatu)” [HR At-Tirmizi]
Beristighfar
Sebaiknya, kita manfaatkan hari Arafah dengan memohon ampun dari Allah. Kita ambil peluang untuk berdoa sebanyak mungkin pada masa jemaah haji sedang wukuf di Padang Arafah.
Selain itu, istighfar juga menjadikan kita lebih bertakwa. Semoga dengan usaha kita meminta keampunan dapat menyucikan jiwa. Sesungguhnya hanya tuhan yang mampu mengampunkan dosa-dosa hambaNya.
BersedekahMembaca Al-Quran
Buatlah semampu Mama. Apa sahaja yang berkaitan dengan Al-Quran, insya allah dapat membantu kita melorongkan jalan ke syurga.
Membetulkan bunyi mahraj, bacaan tajwid serta memahami tafsirannya. Pastikan anda berguru dengan individu yang dipercayai dan tidak membawa ajaran yang terpesong.
Menghadiri Majlis Ilmu
Puasa Hari Arafah tak lain tak bukan adalah agar kita menghayati erti pengorbanan melalui kisah Nabi Ibrahim AS dan anaknya. Kisah tersebut memberikan seribu satu pengajaran kepada umat Islam hari ini.
Antara pengajarannya ialah kita hendaklah selalu menjalankan perintah Allah SWT dengan yakin. Suruhan tuhan tidak akan mensia-siakan manusia, sesungguhnya Dia lebih tahu tentang jiwa hamba-hambaNya.
Oleh itu, penting untuk kita sebagai hamba agar selalu percaya bahawa tuhan itu maha adil. Elakkan diri daripada bersifat ragu-ragu dengan ketentuan Allah.


Senarai Klinik 24 Jam di Melaka Yang Lengkap Dengan Maklumat untuk Dihubungi

Mama Siti nak buka artikel kali ini dengan satu persoalan, boleh kan?
Baik, apa kriteria yang Mama perhatikan kalau nak berkunjung ke sesebuah klinik? Adakah sebab jaraknya yang dekat dari rumah? Ataupun kerana perkhidmatan yang ditawarkan? Akhir sekali, adakah sebab kemudahan yang tersedia dalam klinik tersebut?
Macam mana kalau Mama Siti bagitahu kalau Mama boleh dapatkan semua nilai di atas dengan hanya datang ke satu klinik sahaja? Seronok kan.
Kali ini Mama Siti dah senaraikan siap-siap KLINIK 24 JAM DI MELAKA. Untuk membantu Mama membuat pilihan, Mama Siti ada sertakan sekali perkhidmatan ditawarkan, waktu operasi dan alamat.
Senarai Klinik 24 JAM di Melaka
Klinik Bukit Katil 24 Jam

Kredit gambar: Facebook
Perkhidmatan: Saringan COVID-19, Pap Smear, X-RAY, Imbasan Jantung, Nebulization, Vaksinasi, Ujian Darah, Ujian Darah & Pemeriksaan Kesihatan.
Alamat: No 4, Jalan Kompleks Niaga Merak Mas, Taman Merak Mas, Bukit Katil, 75450, melaka, 75450 MelakaWaktu Operasi: 24 JamTalian Untuk Dihubungi: 06-252 2000, klinikbukitkatil@gmail.com Media Sosial: Facebook
Klinik Utama Ujong Pasir 24 Jam
Kredit Gambar: Facebook
Perkhidmatan: Rawatan Perubatan Am, Pembedahan Kecil, Rawatan Kecemasan, Ultrasound 3D, 4D & 5D, Vaksinasi & Rawatan Kulit.
Alamat: No:11 & 11, 1, Jalan Saujana 2/2, Taman Saujana Seksyen 2, 75450, MalaccaWaktu Operasi: 24 JamTalian Untuk Dihubungi: 06-270 0293Media Sosial: Facebook
Klinik Anda 24 Jam Alor Gajah
Kredit gambar: Facebook
Perkhidmatan: Berkhatan untuk Dewasa Dan Kanak-Kanak, Lawatan Ke Rumah, Vaksinasi, Typhoid, Antenatal, Ultrasound, Imbasan Bayi & Hipertensi.
Alamat: KM 7-1, Jalan Perniagaan Jelatang 1, Pusat Perniagaan Jelatang, 78000 Alor Gajah, MelakaWaktu Operasi: 24 JamTalian Untuk Dihubungi: 016-335 9781, Whatsapp & klinikanda247alorgajah@gmail.com Media Sosial: Facebook dan Instagram
Klinik Keluarga One Medic (Cawangan Tangga Batu)
Kredit gambar: Google
Perkhidmatan: Penyakit Akut, Ujian Darah & Air Kencing, Rawatan Penyakit Kronik, Ujian Covid-19, Servis FOMEMA (Pemeriksaan Pekerja Asing), Saringan Perubatan Umum, Servis Rawatan Rumah, Pembedahan & Prosedur Kecil, Perkhidmatan Kesihatan Pekerjaan (OHD), Fisioterapi, Kesihatan Kulit & Penyakit Kulit, Imbasan Ultrasound, Vaksinasi, Penjagaan Luka & X-RAY.
Alamat: No. 38 & 40, Jalan Lembing 1 & 3, Taman Tangga Batu Permai, 76400, MelakaWaktu Operasi: 24 JamTalian Untuk Dihubungi: 06-225 0797, WhatsApp, tanggabatu@onemedic.com Media Sosial: Laman Sesawang Klinik One Medic, Facebook & Twitter
Klinik Melaka Batu Berendam

Alamat: 68, Jalan Mutiara Melaka 2, Taman Mutiara Melaka, 75350 Batu Berendam, MelakaWaktu Operasi: 24 Jam Talian untuk Dihubungi: 06-317 1082
Klinik Fadhilah (Bandar Melaka)
Kredit gambar: Whatclinic.com
Perkhidmatan: Imbasan Antenatal, Pembedahan Kecil, Ujian Darah, Ujian Air Kencing, Saringan AIDS, Imunisasi Dewasa Dan Kanak-Kanak, Pap Smear, & Vaksinasi Haji Dan Umrah.
Alamat: No 18, Jalan Saujana Permai 1, Taman Saujana Permai, 75450 MelakaWaktu Operasi: 24 jam Talian Untuk Dihubungi: 06-233 8858, WhatsApp &  klinikfadhilah69@gmail.com Media Sosial: Facebook & Instagram
Klinik Yang Beroperasi Sehingga 10pm
Klinik Vista Durian Tunggal
Kredit gambar: Google
Perkhidmatan: Rawatan Pesakit Luar, Penyakit Kronik, Pembedahan Kecil, Ultrasound/ Imbasan Bayi, Imbasan jantung (ECHO), Ujian Darah, Pemeriksaan Kesihatan, Rawatan Kecemasan dan Vaksinasi.
Alamat: No.558, Lorong Idaman 1, Taman Desa Idaman, 76100 Durian Tunggal, MelakaWaktu Operasi: 8.30 pagi – 10 malam Talian Untuk Dihubungi: 06-553 0033, Whatsapp & klinikvistaduriantunggal@gmail.com Media Sosial: Instagram, & Facebook
Klinik Sofea Melaka (Cheng)
Kredit gambar: Mimesis.com.my
Perkhidmatan: Rawatan Pesakit Luar, Saringan Covid-19 & Rawatan Ibu & Anak.
Alamat:  8-G, Jalan Cheng Perdana 1/1b, Taman Cheng Perdana, 75250 MelakaWaktu Operasi: 9 pagi – 10 malam (Rehat: 1 petang – 2 petang)Talian Untuk Dihubungi: 011-5987 6963, kliniksofeamelaka@gmail.com Media Sosial: Instagram, Facebook & Laman Sesawang Klinik Sofea
Akhir kata, sebagai pelanggan, kita selalunya akan menitikberatkan beberapa perkara apabila datang ke sesebuah premis kesihatan. Antaranya ialah layanan yang diberikan, rawatan doktor yang profesional dan tempat yang kondusif.
Menurut pemerhatian Mama Siti, kelapan-lapan klinik ini ada 3 elemen penting seperti di atas. Harapnya, anda berpuas hati dengan servis yang ditawarkan.  Jom baca senarai klinik 24 jam di Pulau Pinang pula!.


Anak Mama Suka Memilih Makanan? Ketahui Kesannya Pada Kesihatan & Bagaimana Mama Boleh Mengatasinya

Nutrisi yang optimum dan seimbang adalah penting dan harus diberikan pada anak-anak sejak mereka masih kecil. Ketika anak-anak masih membesarlah kita harus sentiasa berikan yang terbaik pada mereka, terutamanya dari segi pemakanan.
Gaya pemakanan mereka juga merupakan salah satu faktor yang harus dititikberatkan. Ini kerana, nutrien yang terkandung dalam gaya pemakanan anak-anak akan memberi kesan kepada kesihatan dan perkembangan mereka.

Mama Siti faham bagaimana anak-anak kita yang semakin membesar sangat gemar memilih makanan. Sama je macam anak Mama Siti. Walaupun kita dah sediakan pelbagai menu untuk mereka cuba sesuatu yang baru, pasti ada yang menolak.
Mereka hanya ingin makan makanan tertentu sahaja dan ini akan menyebabkan mereka tidak mendapat nutrisi yang mencukupi sejak mereka kecil dan boleh menyebabkan beberapa masalah kesihatan.
Berikut merupakan beberapa implikasi akibat daripada tabiat anak yang gemar memilih makanan dan kekurangan nutrisi pada kesihatan mereka:
Kesan Kekurangan Nutrisi Penting Pada Anak-anak
Malnutrisi

Jika Mama masih ingat, di negara-negara membangun, penduduknya sukar untuk memperoleh makanan yang sihat dan nutrien yang mencukupi. Hal ini bukan sahaja memberi kesan kepada kesihatan mereka yang sudah dewasa, tetapi, menjadi lebih teruk pada anak-anak kecil.
Keadaan ini kemudiannya menyebabkan masalah malnutrisi—masalah kekurangan, berlebihan atau ketidakseimbangan nutrisi atau kalori seseorang—dan ini meningkatkan risiko penyakit berjangkit dalam kalangan mereka.
Masalah Perkembangan dan Pertumbuhan
Kalau Mama perasan, anak-anak zaman sekarang sangat susah nak makan sayur atau buah-buahan dan mereka lebih tertarik dengan makanan yang diproses, makanan segera dan bergula.
Kredit gambar: ChameleonsEye / Shutterstock.com
Pemberian makanan yang kurang sihat ini boleh menyebabkan masalah pada perkembangan mereka seperti terbantut, kurang berat badan atau masalah berat badan berlebihan seperti obesiti.
Mama nak ke anak Mama mengalami obesiti sejak usia muda? Mestilah tak!

Memanglah anak-anak kecil comel je kalau mereka ‘berisi’, tetapi kalau dah besar, takut lain jadinya. Sebab itu penting untuk kita berikan nutrisi yang seimbang pada mereka sejak mereka kecil lagi.
Kalau tanya Mama Siti, Mama Siti sarankan mak-mak yang mempunyai anak kecil untuk mengelakkan daripada beri mereka makanan yang bergula dan bergaram sehingga mereka berusia 3 tahun dan ke atas.
Walaupun dah mula berikan makanan yang mengandungi bahan-bahan tersebut, pastikan Mama mengawal kuantiti pemberian untuk mengelakkan masalah kesihatan pada usia muda.
Kekurangan Kalsium
Apabila anak-anak tidak mendapatkan nutrisi yang optimum dan seimbang, ada kemungkinan besar untuk mereka mengalami masalah kekurangan nutrien dan ini seterusnya boleh meningkatkan risiko untuk mereka mengalami masalah osteoporosis, pertumbuhan gigi, tulang, dan sebagainya.

Mama boleh elakkan masalah ini dengan berikan anak-anak satu hingga dua gelas susu setiap hari. Berdasarkan Saranan Pengambilan Nutrien Malaysia, kanak-kanak yang berumur antara 1-7 tahun digalakkan untuk mengambil sekurang-kurangnya 500 hingga 1,000 mg susu sehari.
Dan susu pula merupakan sumber utama kalsium, dimana dua gelas susu sehari mampu memenuhi keperluan kalsium anak Mama.
Pada Mama Siti, lebih baik berikan susu yang disyorkan untuk diberi secara turun temurun—daripada susu yang mak Mama Siti berikan pada saya dan kini saya sendiri berikan pada anak-anak kerana kandungan nutriennya yang seimbang dan terbukti sejak dahulu kala seperti susu Morinaga Chil-kid.
Morinaga Chil-kid: Membekalkan Anak-anak dengan Nutrisi Yang Optimum dan Seimbang Setiap Hari
Susu Morinaga Chil-kid mempunyai nisbah yang seimbang dengan lebih 45 nutrien penting seperti AA, DHA, GOS, Nukleotida, Omega 3&6 LCP, Kalsium, Zat Besi, dan 27 nutrien utama untuk menyokong pertumbuhan dan perkembangan anak-anak.
Ia telah menggunakan rumusan Jepun yang disokong oleh institut R&D Morinaga di Jepun dengan sejarah lebih 100 tahun inovasi. Susu Morinaga Chil-kid 100% dihasilkan dan dibungkus dalam keadaan terkini di Belanda dan menjalani pemeriksaan produk yang ketat dan pemeriksaan dua kali sebelum dieksport ke Malaysia.

Untuk pengetahuan Mama, susu tepung rumusan untuk kanak-kanak ini telah memasuki pasaran Malaysia sejak 1968 dan telah terbukti menghasilkan produk yang berkualiti tinggi untuk sekurang-kurangnya 3 generasi di Malaysia.
Mama jangan risau, susu Morinaga Chil-kid ini dihasilkan dengan rasa vanila yang lembut dan kurang manis, menjadikan susu ini lebih oishi dan booster terbaik untuk perkembangan anak-anak! Pasti anak-anak Mama suka dan kita pun lebih tenang kerana terbukti keberkesanannya sejak turun-temurun.
Kini, dengan setiap pembelian 2 kotak Morinaga Chil-kid 600g atau 1 tin Morinaga Chil-kid 900g, Mama boleh mendapatkan sebuah Kad Parking Sementara Morinaga yang eksklusif!

Mama boleh dapatkan Morinaga Chil-kid di Motherhood.com.my atau bagi mereka yang baru ingin mencuba, dapatkan pek percubaan 600g pada harga RM20 sahaja, disini.


Resepi ‘Lotus Biscoff Cheesecake’ Viral Tanpa Oven!

Mama mesti ingat lagi masa PKP dahulu, macam-macam hobi kita cuba, try resepi baru dan antaranya ialah Lotus Biscoff Cheesecake ni! Viral hebat kek ni sampai cream cheese habis stok dan harga Lotus Biscoff jadi mahal! Haa, ni semua sebab demand yang tinggi.
Kalau di pasaran, harganya agak mahal jadi apa kata Mama dan Papa sama-sama bake kek ni? Mana tahu boleh buat business sama-sama kan?
Nak tahu macam mana nak buat Lotus Biscoff Cheesecake yang rasa premium dan creamy ni? Jom baca cara-caranya!
Resepi ‘Lotus Biscoff Cheesecake’

Kredit Foto: Cleo Buttera
Bahan-Bahan
1 bungkus/ 156g biskut Lotus Biscoff 5 sudu besar/ 71g mentega500g cream cheese¼ cawan /32g gula aising (boleh kurang kepada 3 sudu besar untuk kurang manis)260g Lotus Biscoff Spread Smooth⅛ sudu kecil garam halus1 cawan/ 250ml dairy whipping cream140g Lotus Biscoff Spread Smooth2 sudu besar serbuk biskut Lotus Biscoff
Cara Memasak
Lapisan Bawah:
Pertama sekali kita kena buat lapisan bawah kek. Hancurkan biskut biscoff dan cairkan mentegaGaulkan biskut dengan mentega yang telah dicairkanSetelah sebati, masukkan di dalam loyang dan leperkannyaSejukkannya sementara membuat adunan cream cheese kek
Adunan Kek:
Asingkan 260g spread lotus biscoff untuk adunan cheese dan 140g baki untuk hiasan/toppingMasukkan 260g spread lotus biscoff Selepas tu, gaulkan bersama 500g cream cheese, 32g gula aising dan secubit garamPukul 1 cawan whipping cream sampai kentalGaul sebati bersama adunan cheeseMasukkan ke dalam loyang dan sejukkan selama 5 jam! (minimum tau!)
Lapisan Atas/Topping
Keluarkan kek yang telah disejukkan selama 5 jam tadiCairkan spread 140g spread lotus biscoffIsikan spread lotus biscoff dalam piping beg Paipkan di tepi kek dan bahagian tengah supaya dapatkan ‘effect dripping’!Sejukkan 10 minit dan taburkan serbuk cookies
Dah siap! Senang je kan? Mama Papa boleh lah buat dengan anak-anak atau keluarga. Rasa kek ni buat semua orang nak tambah tau!
Sekarang, tak perlu pergi ke kedai kek atau kafe untuk makan Lotus Biscoff Cheesecake pun, sebab boleh buat di rumah tanpa oven. Apa tunggu lagi? Selamat mencuba!


Gaya Keibubapaan Yang Mana Sesuai Dengan Mama dan Anak-Anak? Lihat Yang Mana Sesuai Dengan Stail Mama

First time moms mesti ada kecelaruan minda tentang pemilihan gaya parenting mana yang sesuai dengan anak-anak mereka. Mama ada masalah yang sama tak? Walaupun anak sudah meningkat remaja, gaya keibubapaan juga slowly akan berubah untuk menyesuaikan diri dengan cara layanan mereka terhadap ibu bapa.
Mama juga mesti ada cara tersendiri kan dalam mendidik anak-anak? Menurut Kementerian Pembangunan Wanita, Keluarga dan Masyarakat,
Gaya keibubapaan yang dipraktikkan mempengaruhi pembentukan sahsiah dan memberikan impak kepada kesihatan mental anak-anak.
Rupanya ada beberapa gaya keibubapaan tau Mama! Jom baca dengan lebih lanjut.
Mama Cara Yang Mana Satu?

Kredit gambar: Twitter Kementerian Pembangunan Wanita, Keluarga dan Masyarakat
1. Gaya Authoritarian Tiger
Jika Mama adalah seperti ini, ia akan mengakibatkan kita sebagai ibu bapa cenderung kepada kurang melibatkan anak-anak apabila menyelesaikan masalah. Ibu bapa lebih ke arah memberi peraturan sebagai panduan untuk anak-anak.
Namun begitu, hasil daripada kajian, kanak-kanak yang dibesarkan dengan gaya parenting ‘Authoritarian Tiger’ akan menyebabkan anak-anak Mama mendapat masalah keyakinan diri.
2. Gaya Authoritative Dolphin
Yang ini pula, sama juga dengan ‘Authoritarian’, tetapi ia lebih fleksibel dan masih tegas dengan cara parenting-nya.
Dengan cara ini, Mama akan bertolak ansur dengan peraturan yang ditetapkan. Ibu bapa beri anak-anak mereka bersuara tentang pandangan mereka. Tetapi tengok juga Mama, hanya pandangan tertentu sahaja akan diterima.
Lambat laun, anak-anak Mama akan membesar dengan menjadi lebih bertanggungjawab.

3. Gaya Negligent Panda
Untuk yang ni pula, gaya ini lebih laid back berbanding gaya yang lain. Mama Papa akan automatik menjadi gaya keibubapaan yang ini apabila timbul sebarang masalah sahaja.
Mama akan tidak terlalu garang dan mudah memaafkan kesilapan anak-anak dengan alasan “mereka masih kecil”.
Gaya ini masih ada hukuman, tetapi ia tidak konsisten dan fleksibel.
Bagi anak-anak pula, mereka akan lebih menunjuk perasaan dengan gaya ini. Sayangnya, ibu bapa tidak akan bimbing mereka. Oleh itu, mereka akan lebih cenderung kepada mengalami gangguan personaliti. Awas ya, Mama!
4. Gaya Permissive Kangaroo
Satu perkataan yang boleh describe dengan gaya keibubapaan yang ini ialah, fleksibiliti. Anak-anak boleh membuat pilihan dan memang relaks lah, Mama!
Ternyata, kanak-kanak yang mendapat kebebasan untuk memilih akan berpotensi memiliki keyakinan diri yang lebih tinggi, berbanding mereka yang selalu dimarahi. Tapi biasa la Mama, semua ada ‘Pros and Cons’. Kadang-kadang, gaya keibubapaan seperti ini membuatkan anak-anak terlalu bergantung pada keputusan ibu bapa.

Mama tahu tak ada jenis-jenis parenting ini? Mama Siti sangat mengalakkan Mama untuk mencari gaya keibubapaan yang sesuai untuk Mama dan sekeluarga bagi memastikan perkembangan yang positif sepanjang zaman kanak-kanak, hinggalah mereka besar.
Selamat mencuba!


Awas Mama! Jika Anak Tersedak Susu, Apa Harus Mama Buat? Pakar Kanak-Kanak Jelaskan

Sebelum menjadi seorang ibu bapa, terdapat beberapa perkara yang harus Mama tahu untuk menjaga seorang bayi dan antaranya ialah memberi mereka susu. Bagi anak susu semestinya perkara yang asas untuk ibu bapa tahu dan memandang serius.
Viral di TikTok, seorang ibu kongsikan satu peristiwa pahit yang terjadi kepada anaknya. Si kecil Mama tersedak hingga ke telinga akibat susu.
Akibat Salah Posisi, Anak Tersedak

Dengan suasana yang muram, ibunya menceritakan pertama kali ianya berlaku, anaknya mengalami demam panas sehingga ia mengakibatkan keluar lendir di bahagian telinga seakan-akan hingus. Si ibu bergegas ke hospital untuk rawatan lanjut dan doktor mengesahkan anak wanita itu berkemungkinan tersedak susu dan ia keluar mengalir melalui telinga.
Menerusi penjelesan doktor, kepala bayi sewaktu menyusu perlu lebih tinggi dari badan agar dapat ditelan dengan betul dan tidak menjejaskan kesihatan bayi.
  @jennyferonica21 MAAFIN BUNDA YA NAK 😭😭😭 #infeksitelinga #fypage #masukfyp #fyp #fypdongggggggg #fypシ゚viral ♬ TAK INGIN USAI SADVIBES VERSION – sadvibes🥀
Tips Daripada Pakar Kanak-Kanak Untuk Elakkan Tersedak Susu
Mujur ada Dr Redza Zainol! Dengan tipsnya untuk elakkan anak-anak tersedak ia mungkin dapat membantu Mama serba sedikit. Berikut merupakan perkongsiannya melalui TikTok, tentang cara-cara untuk elakkan tersedak susu semasa penyusuan.

Ikuti tips menyusu yang penting daripada Dr Redza Zainol, Pakar Kanak-Kanak iaitu:
Sendawakan bayi selepas menyusu.Jangan tinggalkan bayi bersendirian ketika sedang menyusu. Tegakkan badan bayi selepas selesai menyusu. Saki baki susu yang ada di dalam mulut akan ditelan oleh bayi. Baringkan bayi dalam keadaan mengiring selepas menyusu.
Mama Siti harap ia tidak akan berlaku pada anak-anak Mama, tetapi better be safe than sorry! Sekarang Mama dah tahu tips untuk elakkan anak-anak tersedak semasa menyusu, harap ia akan membantu pada hari kelak!
  @drredzazainol 😥 Risaukan anak tersedak susu? #TikTokGuru #LearnOnTikTok #JomBelajar #HealthCheck #tiktokdoctor ♬ Wake up in the Morning – Tegami
Pesan Mama Siti:
Berhati-hati semasa menyusukan anak. Pastikan posisi mereka betul dan lakukan tips di atas. Jangan ambil mudah ya Mama!
Selamat mencuba dan berhati-hati sentiasa!
Kredit: TikTok Javas Momy’s  & Dr Redza Zainol


Hutang Solat Tidak Boleh Dibayar, Wajib Diganti Dengan Qada Solat

Qada solat ialah bayaran wajib seseorang terhadap solat yang tidak dilakukan tepat pada waktunya. Dalam bahasa Arab, qada bermaksud menunaikan dan membayar.
Qada solat tidak boleh dibayar dengan wang ringgit. Tidak seperti puasa dan umrah, dimana apabila seseorang meninggalkan perkara wajib di dalamnya maka mereka perlu membayar denda dengan sejumlah wang.
Seperti dalil dibawah ini, baginda menunaikan solat yang tertinggal mengikut rakaat yang asal bagi setiap solat fardhu.
عَنْ أَنَسِ بْنِ مَالِكٍ عَنْ النَّبِيِّ قَالَ مَنْ نَسِيَ صَلاةً فَلْيُصَلِّ إِذَا ذَكَرَهَا لا كَفَّارَةَ لَهَا إِلاَّ ذَلِكَ وَأَقِمْ الصَّلاةَ لِذِكْرِي
Dari Anas bin Malik dari Nabi SAW bersabda:
”Siapa yang terlupa solat, maka lakukan solat ketika dia ingat dan tidak ada tebusan kecuali melaksanakan solat tersebut dan dirikanlah solat untuk mengingatKu
(HR Bukhari)
Nabi SAW bersabda:
من نام عن صلاة أو نسيها؛ فليصلها إذا ذكرها
“Barangsiapa yang terlewat solat karena tidur atau karena lupa, maka dia wajib solat ketika ingat”
(HR Al Bazzar)
Kedua-dua hadis menyatakan kewajipan menggantikan solat fardhu yang tertinggal disebabkan lupa atau tertidur. Menurut baginda, tiada gantian yang layak diberikan bagi setiap solat yang ditinggalkan kerana ianya wajib didirikan.
HUKUM QADA SOLAT

Kredit gambar: Flickr
Di dalam Kitab Al-Mughni (158/2), hukum mengqadakan solat ialah wajib berdasarkan keputusan bersama oleh 4 orang imam mazhab.
CARA QADA SOLAT FARDHU
Kredit gambar: Pxhere
Sebenarnya tidak banyak yang berbeza dalam menggantikan solat fardhu yang tertinggal. Bilangan rakaat, bacaan dalam solat dan tertibnya masih serupa dengan kaifiat solat fardhu yang biasa.
Namun begitu, terdapat perbezaan dalam bacaan niat. Perkataan أداء “ada an” digantikan dengan قضاء  “qada an”.
Solat yang dilakukan dalam waktunya akan disebutkan dengan perkataan “Ada an” manakala solat yang dilakukan di luar waktunya akan menggunakan perkataan “Qada an”.
Mama Siti sertakan sekali lafaz niat bagi setiap solat fardhu, lengkap dengan bacaan ruminya sekali sebagai panduan cara qada solat untuk semua.
LAFAZ NIAT QADA SETIAP SOLAT FARDHU
SOLAT SUBUH

Kredit gambar: Akuislam.com
“Usolli Fardhos-Subhi Rak’ataini Qadaan Lillahi Ta’ala”
Maksudnya: Sahaja aku solat fardhu Subuh 2 rakaat qada kerana Allah Taala
SOLAT ZUHUR
Kredit gambar: Akuislam.com
 “Usolli Fardhoz-Zuhri Arba’a Raka’atin  Qadaan Lillahi Ta’ala”
Maksudnya: Sahaja aku solat fardu Zuhur empat rakaat qada’ kerana Allah Ta’ala
SOLAT ASAR
Kredit gambar: Akuislam.com
 “Usolli Fardhol Asri Arba’a Raka’atin Qadaan Lillahi Ta’ala”
Maksudnya: Sahaja aku solat fardu Asar empat rakaat qadha’ kerana Allah Ta’ala
SOLAT MAHGRIB
Kredit gambar: Akuislam.com
 “Usolli Fardhol Maghribi Salasa Raka’atin Qadaan Lillahi Ta’ala”
Maksudnya: Sahaja aku solat fardu maghrib tiga rakaat qada’ kerana Allah Ta’ala
SOLAT ISYAK
Kredit gambar: Akuislam.com
“Usolli Fardhol isya’i Arba’a Raka’atin Qadaan Lillahi Ta’ala”
Maksudnya: Sahaja aku solat fardu Isyak empat rakaat qada’ kerana Allah Ta’ala
WAKTU DIBENARKAN QADA SOLAT
Walaupun dalam syariat Islam ada waktu-waktu yang diharamkan tetapi terdapat pengecualian bagi qada solat fardhu.
Dari laman Facebook Masjid An-Nur Kotaraya Johor Bahru, waktu untuk melakukan qada solat fardhu tidak terhad pada masa-masa tertentu. Sebaliknya, ia boleh dilakukan pada bila-bila masa walaupun pada waktu yang diharamkan solat seperti:
Selepas Solat SubuhKetika matahari terbit atau sedang terbitKetika rembang iaitu matahari tepat di atas kepalaKetika matahari terbenamSelepas Solat Asar
Jadi, ianya dibolehkan jika seseorang sedang dalam waktu di atas dan ingin qada solat. Itu juga dibenarkan.
TIDAK PASTI JUMLAH SOLAT YANG DITINGGALKAN?
Kredit gambar: Pxhere
Untuk cara penggiraan yang lebih tepat, Mama boleh rujuk artikel yang ditulis oleh Hadijah Jaffri ini. Semoga membantu Mama ya.
Akhir sekali Mama Siti ingin tegaskan bahawa solat ialah ibadah yang sangat penting bagi seorang beragama Islam. Solat termasuk dalam rukun Islam kedua selepas mengucap dua kalimah syahadah.
Imam Al-Baihaqi meriwayatkan bahawa Nabi SAW bersabda,
“Solat itu tiang agama. Sesiapa yang meninggalkannya,dia meruntuhkan agama”
Walau apa pun keadaan diri kita. Sama ada dari segi kewangan atau darjat, semuanya perlu bertanggungjawab dengan agamanya sendiri.
Mungkin kita pernah alpa dengan keseronokan dunia suatu masa dahulu tetapi dengan peluang yang Allah berikan, semoga kita dapat perbaiki diri dengan ikhlas. Mama Siti doakan agar kita semua tidak berputus asa menjaga agama Islam.


10 Cara Berkesan Halau Lipan di Rumah

Gigitan lipan adalah tidak beracun tetapi jangan lupa ya Mama semua bahawa binatang berbisa ini mampu memberikan kesakitan kepada mangsanya.
Sakit bila disengat haiwan ini boleh tahan juga peritnya. Lagi-lagi kalau sebelum ni belum pernah digigit serangga berbisa lain seperti lebah.
Melalui pengalaman pribadi Mama sendiri, gigitan lipan lebih sakit berbanding sengatan lebah. Tapi apa-apa pun semuanya bergantung kepada tahap ketahanan dan kesannya kepada individu tersebut
Apakah Tanda-tanda Mama Digigit Lipan?
Tanda paling jelas jika seseorang telah digigit bisa lipan ialah apabila terdapat dua bintik halus pada kulit dan terdapat tanda kemerahan. Bisa ini disalurkan melalui dua kaki hadapan yang juga dipanggil sebagai Forcipules.

Kredit gambar: Rokkit
Seseorang yang menjadi mangsa gigitan lipan akan mengalami simptom-simptom seperti:
GatalDemamBengkak di bahagian yang disengatKesukaran bernafasJantung berdebar lebih laju
Cara Merawat Bisa Lipan
Berikut adalah rawatan untuk mengurangkan rasa sakit dan cara meredakan bengkak. Kita fokuskan rawatan ini kepada bahagian yang disengat ya.
Cuci bersih menggunakan sabun antibakteria dan seboleh-bolehnya lalukan di bawah air yang mengalir.Rendamkan bahagian yang digigit di dalam air suam (30-40°c) selama 30 minit untuk mengeluarkan bisa tadi.Makan ubat antihistamin dan tahan sakit seperti tablet Diclofenac atau Ibuprofen untuk mengurangkan rasa gatal dan menyurutkan bengkak.
Tips: Bisa lipan tidak merebak, oleh itu elakkan menekan atau memicit kawasan bengkak tadi. Perbuatan tersebut hanya akan menyebabkan bisa masuk lebih ke dalam dan melambatkan proses pemulihan.
Cara & Petua Halau Lipan di Dalam dan Luar Kawasan Rumah
1. Penyelenggaraan Berkala
Kredit gambar: Ecency
Pastikan kawasan dalam dan luar rumah sentiasa dibersihkan. Timbunan dedaun kering dan kayu yang hampir reput, eloklah kita lupuskan.
Ini kerana apabila hari hujan, daun dan kayu menjadi lembab dan ini adalah kriteria pertama lipan untuk membina habitat mereka.
Kawasan longkang yang bertakung dan tersumbat pun harus diberikan perhatian. Sekali lagi tempat lembab dan gelap sangat digemari haiwan berbisa ini.
Lagipun, di longkang yang tersumbat itu juga ada kebarangkalian terdapatnya lipas, semut dan anai-anai. Kesemuanya adalah sumber makanan lipan. Dikhuatiri serangga perosak ini akan menarik lebih banyak lipan di rumah kita.
Manakala di kawasan dalam rumah, lakukan pembersihan di saliran air bilik mandi, tangki septik najis, rekahan dinding dan di bawah tikar getah.
Pastikan rak kasut selalu diselenggara. Ada kes di mana mereka jumpa lipan di dalam kasut terutamanya kasut yang tertutup. Sebaiknya, sebelum nak pakai kasut tu, terbalikkan dan ketuk-ketuk terlebih dahulu. Manalah tahu ada yang jadikan kasut kita rumah.
2. Tampal rekahan di sudut rumah
Kredit gambar: Htgetrid.com
Pernah terfikir tak Mama? Macam mana lipan boleh bersarang dalam rumah kita?
Baik, perhatikan pada sifat fizikalnya yang kecil, pergerakkan fleksibel serta warna seakan-akan kayu. Ciri-ciri ini membolehkan lipan melalui ruang yang sempat walaupun corak bukaan rekahan tersebut tidak sekata.
Rekahan di dinding perlu dibaiki dengan kadar segera. Kelewatan dalam menangani perkara ini mungkin bakal meresikokan keselamatan keluarga anda.
Oh ya, mana-mana bukaan di bawah pintu atau di bahagian tingkap hendaklah ditutup rapat. Lebih baik jika tiada ruang langsung untuk spesies lipan bara atau lipan … masuk ke dalam rumah dan bilik.
3. Sabun pencuci pinggan
Kredit gambar: Jusery Jaisin
Ada satu DIY yang Mama boleh buat sendiri di rumah. Hanya dengan bancuhan cecair pencuci pinggan.
Tujuannya untuk menghalau dan membunuh lipan. Apabila sabun cecair mulai kering, perlahan-lahan lipan akan mati.
Cara menyediakannya sungguh mudah. Mama hanya perlu campurkan 2 sudu besar sabun pencuci dengan 4 liter air.
Masukkan dalam botol semburan. Semburkan pada tempat gelap dan lembab seperti di bawah sinki, kabinet dapur dan di belakang almari.
4. Garam
Kredit gambar: Pixabay
Selain itu, Mama juga boleh gunakan serbuk garam. Senang kan. Sebab dah siap-siap ada dekat dapur.
Bagaimana caranya? Taburkan garam di tempat yang menjadi kegemaran lipan seperti yang Mama Siti nyatakan sebelum ini.
Taburkan di tempat-tempat terbuka sebagai ‘pendinding’ daripada lipan.
Jika anda ada haiwan peliharaan taburkan garam di sekeliling bekas minumannya. Lipan kan suka kawasan lembab macam ni. Ambil perhatian ya.
5. Serai Wangi
Kredit gambar: Liputan 6
Serai wangi mempunyai bauan yang tidak disukai lipan. Caranya sangat praktikal. Dapatkan beberapa batang serai dan letakkan di sudut rumah yang mungkin terdapatnya lipan.
Terpulang kepada anda sama ada mahu letakkan sebatang serai atau mahu hiris kecil-kecil. Ini tip Mama Siti nak kongsi. Serai yang dihiris kecil mempunyai bau yang lebih kuat. Sekaligus mampu menghalau lipan dengan lebih berkesan.
Kalau tak boleh dapatkan serai, Mama boleh juga beli produk semburan serai wangi yang ada di pasaran. Fungsinya masih sama.
6. Daun Pandan
Kredit gambar: Klikdokter
Petua semulajadi seterusnya ialah dengan memanfaatkan daun pandan. Daun pandan bertindak secara 2 dalam 1 iaitu sebagai penghalau lipan dan pewangi ruangan.
Sama seperti batang serai tadi. Bauan yang wangi adalah musuh kepada haiwan perosak. Lipan tidak suka pada bau daun pandan.
Letakkan di kawasan tumpuan lipan. Jika di bahagian dapur, Mama simpulkan beberapa helai daun pandan dan letakkan di kawasan tong gas. Selain itu, letakkan daun pandan di dalam balang jernih dan hiaskan dalam bilik air.
Ini pun sebenarnya teknik halau lipan pilihan Mama Siti tau. Sudahlah cantik, boleh halau lipan lagi tu.
7. Ubat Gegat
Kredit gambar: Shopee
Alternatif menghalang lipan bersarang dirumah kita adalah dengan meletakkan ubat gegat di ruangan tertentu.
Ubat gegat atau dalam bahasa sains nya naftalena mempunyai gas beracun terhadap lipan. Ubat gegat terdapat dalam pelbagai warna dan saiz. Mama boleh sesuaikan dengan keadaan rumah Mama ya.
Mama kena ‘take note’ tentang satu perkara ni. Pastikan ubat gegat diletakkan di tempat yang tersembunyi. Bukan apa, takut kalau kanak-kanak jumpa dan makan. Bahaya tu.
 8. Dehumidifier (Penyahlembapan)
Kredit gambar: Aliexpress
Ianya berfungsi untuk menjaga kadar kelembaban udara di batas normal. Kelembapan yang berlebihan akan diserap oleh mesin ini.
Keadaan kering sangat tidak sesuai untuk habitat lipan.
Untuk menghalang lipan masuk ke rumah, letakkan dehumidifier di tandas, almari dan dapur. Dua tempat ini selalu menjadi tumpuan lipan.
Mama boleh dapatkan di e-dagang. Ada pelbagai saiz, pelbagai harga. Dapatkan ikut citarasa sendiri ya.
9. Serbuk Diatomaceous Earth
Kredit gambar: Ruralsprout
Cara bunuh lipan yang seterusnya ini adalah dengan menggunakan sebatian kimia.
Lipan mempunyai rangka luar yang diselaputi lilin. Silika dalam serbuk diatomaceous earth ini melarutkan salutan di exoskeleton lipan.
Tanpa lilin, lipan tidak dapat mengekalkan air dalam badannya dan akhirnya mati keran dehidrasi.
10. Semburan racun perosak
Di pasaran ada dijual semburan racun khas untuk haiwan perosak. Jika anda lihat ada lipan di dalam dan luar rumah, terus capai tin semburan dan tujukan pada lipan tersebut.
Cara ini perlu dikendalikan secara berhati-hati. Sentiasa simpan di tempat tinggi dan jauh dari kanak-kanak.
Jika lipan masih kelihatan di rumah anda, jangan ragu-ragu menghubungi khidmat profesional. Mereka lebih pakar dalam mengendalikan haiwan perosak dan berbahaya.
Silap-silap bukan lipan saja mereka hapuskan, haiwan perosak lain pun turut ‘ghaib’ dari kawasan tempat tinggal anda.
Akhir kata, terdapat 10 pilihan cara untuk menghalau dan membunuh lipan. Adalah lebih baik kalau kita buat persediaan awal. Jangan tunggu nanti dan ada yang kena gigit lipan baru kita cakna nak cari cara hapuskan lipan.
Bak kata pepatah, lebih baik mencegah daripada mengubati. Jangan lupa cuba tips dari Mama Siti ni ya.  Jom baca cara nak cegah lipas dari dalam rumah!


Kepentingan Menyokong Kepintaran, Emosi dan Sosial (IQ, EQ, SQ) Anak Mama Selepas Lockdown

Malaysia telah pun memasuki fasa endemik. Ulang suara—Malaysia sudah memasuki fasa endemik!
Rasa macam masa berlalu dengan cepat, tapi pada masa yang sama, rasa macam hanya pandemik sahaja yang kita tahu selama ini, kan Mama?

Lockdown dan tempoh kuarantin yang dilanjutkan telah memberi kesan kepada perkembangan kanak-kanak. Menurut UNICEF, sekurang-kurangnya satu daripada tujuh kanak-kanak—iaitu, 332 juta kanak-kanak—secara global telah hidup di bawah dasar tinggal di rumah yang diharuskan atau yang disyorkan untuk seluruh negara selama sekurang-kurangnya sembilan bulan sejak wabak COVID-19 bermula.
Semasa Mama dan Papa menyesuaikan diri bekerja dari rumah dan anak sedang membesar, Mama Siti tahu Mama telah melakukan yang terbaik untuk memastikan perkembangan anak-anak (baik pembelajaran dan pertumbuhan mereka) tidak terjejas.
Intelligence Quotient (IQ)

Walaupun masih belum terdapat kajian yang sahih tentang bagaimana lockdown akibat pandemik COVID-19 memberi kesan pada IQ kanak-kanak di Malaysia, kita boleh merujuk kepada kajian baharu yang dilaporkan oleh Society for Research in Child Development.
Kajian dari Uruguay membandingkan dua kumpulan kanak-kanak berumur empat hingga enam tahun. Mereka mendapati bahawa kanak-kanak itu seolah-olah mengalami kemerosotan dalam perkembangan motor dan kognitif. Kanak-kanak tersebut juga kurang bersemangat dan bermotivasi terhadap pembelajaran selepas lockdown.
Ini boleh memberi ancaman kepada pencapaian pendidikan anak-anak Malaysia apabila sistem persekolahan lebih maju ke hadapan pada masa akan datang.
Emotional Intelligence Quotient (EQ)

EQ ialah istilah yang digunakan apabila merujuk kepada kecekapan emosi. Sama seperti IQ di atas, masih belum ada kajian tentang bagaimana COVID-19 memberi kesan ke atas EQ kanak-kanak Malaysia, tetapi kajian ke atas kanak-kanak Sepanyol telah menunjukkan pengurangan dalam kecekapan emosi dan skala intrapersonal, interpersonal dan kebolehsuaian yang disebabkan oleh kelemahan mereka terhadap situasi negatif.
Para penulis menekankan bahawa ia disebabkan oleh ‘tahanan di rumah’ yang terpaksa dihadapi anak-anak sepanjang lockdown. Kanak-kanak terpaksa berada di rumah yang menyebabkan kurangnya interaksi secara semula jadi dengan keadaan sekeliling, yang merangsang emosi negatif, seterusnya membawa kepada pengurangan tahap EQ mereka.
Social Intelligence Quotient (SQ)

Kecekapan sosial adalah penting dalam pelbagai aspek kehidupan seseorang kerana ia membantu individu membina hubungan. Pemimpin yang kuat selalunya memiliki kemahiran sosial yang bagus. Untuk memberi motivasi kepada orang ramai, pemimpin harus mewujudkan hubungan dan memberi inspirasi kepada orang lain untuk mereka lakukan apa yang perlu dilakukan.
Adakah Mama mahu anak Mama menjadi pemimpin pada masa akan datang?
Berdasarkan sebuah kajian yang dijalankan di Indonesia, kemahiran sosial yang baik dalam kalangan kanak-kanak telah terbukti menjadi salah satu ramalan penyesuaian diri yang sihat di masa akan datang, manakala, kemahiran sosial yang lemah semasa usia remaja mereka terbukti boleh menjadi salah satu faktor yang menyebabkan mereka terjerumus kepada jenayah dan gangguan mental (psychopathology).
Sebagai ibu bapa, kita pasti mahukan perkembangan SQ anak-anak yang baik, walaupun ia bukan keutamaan yang penting dalam masyarakat kita. Disebabkan oleh lockdown, interaksi anak-anak bersama dunia luar sangat sikit dan ia mempengaruhi cara mereka berinteraksi dengan dunia di sekeliling mereka dengan selesa.
Perkembangan Otak

Memandangkan kita tahu IQ, EQ dan SQ anak-anak kita berkemungkinan besar telah ‘dipengaruhi’ dan terkesan akibat oleh lockdown, perkara yang munasabah untuk kita lakukan ialah dengan berikan mereka makanan berkhasiat yang dapat membantu meningkatkan perkembangan mereka.
Salah satu cara yang paling bagus ialah dengan berikan mereka sumber pemakanan yang mengandungi Gangliosida (GA®).
Ia mungkin istilah baharu kepada Mama, tetapi pada asasnya, Gangliosida (GA®) ialah glikolipid kompleks yang terdapat di seluruh badan. Mereka membantu membentuk hubungan sel-sel otak. Gangliosida (GA®) terlibat dalam struktur dan fungsi sel, terutamanya dalam otak dan oleh itu sama pentingnya dengan DHA.
Membran Globul Lemak Susu (MFGM) mengandungi Gangliosida (GA®) dan fosfolipid. Kanak-kanak yang diberi MFGM menunjukkan perkembangan emosi yang lebih baik. Menurut kajian yang diterbitkan pada 2020, pengambilan gangliosida meningkatkan perkembangan saraf kanak-kanak kecil (Tan et al, 2020).
Bagaimana Anak Mama Boleh Dapatkan Gangliosida (GA®)?
Semestinya dengan Anmum™ ESSENTIAL!
Ia lebih daripada sekadar susu untuk kanak-kanak, kerana ia ditambah dengan MFGM-Gangliosida-DHA.
Mengambil pendekatan serampang dua mata, Anmum™ ESSENTIAL dirumus secara saintifik dengan nutrien yang diperlukan oleh kanak-kanak yang sedang membesar tanpa gula tambahan.
Ramai orang berpendapat gula tambahan sama dengan sukrosa, tetapi ia meliputi Pepejal Sirap Glukosa, Pepejal Sirap Jagung, fruktosa dan laktosa tambahan serta lain-lain. Satu kajian telah menunjukkan bahawa penggunaan gula yang lebih tinggi boleh menyebabkan skor kecerdasan lisan yang lebih rendah dan ya, ia sangat membimbangkan.
Oleh itu, ibu bapa harus berwaspada dan menyemak senarai ramuan untuk gula tambahan dalam susu tepung rumusan kanak-kanak.
Kredit gambar: Anmum™ ESSENTIAL
Kini, Anmum™ ESSENTIAL ialah satu-satunya jenama^ yang mempunyai MFGM-Gangliosida-DHA dan Tanpa Gula Tambahan** di Malaysia.
Ia juga dirumus secara saintifik dengan Prebiotik (Inulin) dan 15 nutrien penting (gambar dibawah) untuk membantu menyokong keperluan nutrisi kanak-kanak yang sedang membesar.

Lebih Banyak Sebab Untuk Memperkenalkan Anmum™ ESSENTIAL Di Rumah
Walaupun Anmum™ ESSENTIAL ialah jenama yang terkenal di Malaysia, ramai ibu baru tidak menyedari manfaat yang akan diperolehi oleh anak mereka daripadanya.
Diperbuat daripada susu tepung dari New Zealand dan disokong oleh lebih daripada 90 tahun penyelidikan di pusat R&D Fonterra New Zealand, Anmum™ ESSENTIAL dirumus secara saintifik untuk membantu menyokong keperluan pemakanan kanak-kanak yang sedang membesar berumur satu hingga enam tahun.
Fokus Anmum™ ESSENTIAL adalah untuk meningkatkan pertumbuhan dan perkembangan kanak-kanak. Adalah penting bagi ibu bapa untuk menyediakan pemakanan yang betul untuk menyokong perkembangan keseluruhan anak mereka. Mereka juga perlu dilengkapi dengan fakta yang berkaitan dengan kesan pengambilan gula yang tinggi terhadap perkembangan otak di kalangan kanak-kanak yang sedang membesar.

Dapatkan sampel Anmum™ ESSENTIAL PERCUMA di www.anmum.com/my atau beli yang bersaiz penuh di Motherhood.com.my.
Penafian:^Merujuk kepada label produk bagi jenama utama susu tepung rumusan untuk kanak-kanak.** Sukrosa, Pepejal Sirap Glukosa, Pepejal Sirap Jagung, Gula Perang, Dekstrosa, Laktosa, Fruktosa, Madu dan Gula Putih ditakrifkan sebagai ‘gula’ dan ‘gula tambahan’ di bawah Piawaian Codex 212-1999 dan CAC/GL23-1997. CODEX merangka garis panduan piawaian antarabangsa yang selaras dan kod amalan. Di bawah Peraturan-Peraturan Makanan Malaysia 1985, Sukrosa, Gula Perang, Dekstrosa, Glukosa, Fruktosa, Madu adalah ditakrifkan sebagai bahan-bahan pemanis.
Rujukan:
UNICEF. (2021). At least 1 in 7 children and young people has lived under stay-at-home policies for most of the last year, putting mental health and well-being at risk. Retrieved May 11, 2022, from https://www.unicef.org/press-releases/least-1-7-children-and-young-people-has-lived-under-stay-home-policies-most-last#:~:text=NEW%20YORK%2C%204%20March%202021,at%20risk%2C%20UNICEF%20warned%20today
González, M., Loose, T., Liz, M., Pérez, M., Rodríguez‐Vinçon, J. I., Tomás‐Llerena, C., & Vásquez‐Echeverría, A. (2022). School readiness losses during the COVID‐19 outbreak. A comparison of two cohorts of young children. Child Development. 00, 1-15. https://doi.org/10.1111/cdev.13738
Martin-Requejo, K., & Santiago-Ramajo, S. (2021). Reduced emotional intelligence in children aged 9–10 caused by the COVID ‐19 pandemic lockdown. Mind, Brain, and Education. Retrieved May 11, 2022, from https://onlinelibrary.wiley.com/doi/10.1111/mbe.12297
Cohen, J.F.W., Rifas-Shiman, S., Young, J., Oken, E. (2018). Associations of prenatal and child sugar intake with child cognition. American Journal of Preventive Medicine., 54(6), 727-735. Retrieved May 26, 2022, from https://doi.org/10.1016%2Fj.amepre.2018.02.020
Palmano, K., Rowan, A., Guillermo, R., Guan, J., & McJarrow, P. (2015). The role of gangliosides in neurodevelopment. Nutrients., 7(5): 3891–3913. Retrieved May 13, 2022, from https://www.ncbi.nlm.nih.gov/pmc/articles/PMC4446785/
Suharni., Prastuti, E., Hitipeuw, I., & Bahrodin, A. (2020). “Children’s Social Competence Learning Strategies for Building Mental Health During Covid-19” in International Conference of Psychology. KnE Social Sciences, 224–235. Retrieved May 26, 2022, from https://doi.org/10.18502/kss.v4i15.8209
Tan S, Zhao A, Zhang J, Li P, Chen C, Zhang Y. (2020). Toddler neurodevelopment is associated with ganglioside intake but not serum ganglioside. Asia Pac J Clin Nutr, 29(3), 584-592. Retrieved May 13, 2022, from https://doi.org/10.6133/apjcn.202009_29(3).0018.
Veereman-Wauters, G., Staelens, S., Rombaut, R., Dewettinck, K., Deboutte, D., Brummer, R.-J., Boone, M., & Ruyet, P. L. (2012). Milk fat globule membrane (INPULSE) enriched formula milk decreases febrile episodes and may improve behavioral regulation in young children. Nutrition, 28(7-8), 749-752. Retrieved May 13, 2022, from https://doi.org/10.1016/j.nut.2011.10.011
Artikel ini diolah daripada versi Bahasa Inggeris di Motherhood Story.


Fesyen Untuk Papa: Inspirasi Daripada Fashionista dan ‘Dad-fluencers’ Untuk Bapa

Kadang-kadang Papa pun ingin bergaya sama seperti selebriti dan para pempengaruh yang kacak, kemas dan nampak style orang cakap. Sekiranya Papa masih mencari inspirasi fesyen untuk papa yang terkini, Mama Siti dah kumpul dan senarai pendek 5 fashionista yang Papa boleh ikuti.
Jika Mama nak kongsi post ini dengan Papa pun boleh! Mana tahu mereka mahu cuba gaya baru ke ataupun style yang Mama lebih minat. Tak salah jika Papa mahu lebih bergaya nanti senang nak koordinasi pakaian bersama Mama dan anak-anak, betul tak?
Jom lihat barisan ‘Dad-fluencers’ yang Mama Siti dah senaraikan di bawah:
5 Papa ‘Fashionista’ Sebagai Inspirasi Fesyen Untuk Papa
#1 Awal Ashaari
Sering bergaya sedondon dengan puteri-puterinya, Awal Ashaari mempunyai stail yang unik dan sleek serta dress to impress. Pakaiannya sering nampak terurus dan terletak pada badannya.
        View this post on Instagram            A post shared by Awal Ashaari ® (@awalashaari)
#2 Aiman Hakim Ridza
Untuk Papa yang tinggi seperti model, boleh mendapatkan inspirasi daripada gaya pelakon dan model kacak, Aiman Hakim Ridza! Mungkin dengan ketinggian yang sama Papa boleh stailkan pakaian yang serupa.
        View this post on Instagram            A post shared by Aiman Hakim Ridza (@aimanhakimridza)
#3 Shukri Yahya
Definisi lelaki Melayu terakhir gitu. Shukri Yahya mempunyai pelbagai gaya. Dari warna tona yang neutral mahupun bercorak, Syukri Yahya sentiasa nampak bergaya dan memikat hati para gadis. Sedap mata memandang.
        View this post on Instagram            A post shared by 𝒮𝒽𝓊𝓀𝓇𝒾 𝒴𝒶𝒽𝒶𝓎𝒶 (@shukriyahaya)
#4 Shafiq Zorkafli
Usahawan Shafiq Zorkafli sering juga berpakaian sedondon dengan isterinya. Usahawan ini juga sering menggayakan pakaian yang kemas dengan tona warna yang neutral, menampakkan beliau dan pasangan lebih down to earth. Sesuai untuk Papa cuba gayanya jika inginkan cara pemakaian yang sederhana dan tona warna semula jadi.
        View this post on Instagram            A post shared by الله اكبر  (@shafiqzorkafli)
#5 Aeril Zafrel
Buat pelakon kacak dan sering menarik perhatian ramai Aeril Zafrel, beliau sering dilihat menggayakan pakaian bercorak dan dengan warna yang daring. Jika Papa mempunyai keyakinan yang tinggi dan berani seperti Aeril, bolehlah Papa cuba style pelakon ini.
        View this post on Instagram            A post shared by Aeril Zafrel (@aeril_zafrel)


Resepi Dari Papa: Jom Cuba 5 Resepi Mudah Daripada ‘Superdad’ Khairul Abdullah Ini

Buat Mama dan Papa yang gemar memasak di rumah, apa kata kali ini anda cuba resepi daripada ‘Superdad’ Khairul Abdullah! Sangat aktif kongsikan masakan harian di Instagram untuk anak-anaknya, bapa tunggal ini memang tidak jemu memasak. Ditambah pula dengan gambar makanan yang cantik molek belaka, buatkan kita semua pasti rasa terliur!
Dibawah adalah koleksi resepi yang Mama Siti tahu yang Mama dan Papa pasti akan suka.
5 Resepi Perlu Cuba Daripada Superdad!
Resepi Spaghetti Salmon Alfredo Lemak Berkrim

Kredit gambar: Instagram Khairul Abdullah
Bahan-bahan
300gm spaghetti/vermicelli/fettucini.1 ketul salmon.1 cawan heavy cream atau whipping cream.1 cawan keju parmesan (diparut).2 ulas bawang putih (dicincang).1 ulas bawang merah (dicincang).2 sudu minyak zaitun.1 sudu butter/marjerin.Garam dan lada hitam secukup rasa.
Cara Memasak
Rebus pasta sehingga masak atau al-dente (sedikit kenyal). Ikut citarasa masing-masing. Kemudian, simpan ½ cawan air rebusan pasta.Panaskan minyak zaitun dan masukkan salmon. Goreng sampai masak dan keluarkan. Biarkan kuali tu, jangan padam api.Masukkan butter dan cairkan, terus masukkan bawang putih dan bawang merah dan tumis sampai harum. Kemudian masukkan krim. Biar hingga krim mendidih dan kecilkan api sekecil-kecilnya.Masukkan keju tadi dan kacau hingga sebati dan campurkan air pasta tadi. Kemudian, kacau lagi dan masukkan pasta dan kacau sebati.Carik-carikan isi salmon tadi dan masukkan ke dalam masakan dan besarkan api dan kacau sebati. Selepas itu, perasakan dengan garam dan lada hitam.
Resepi Sambal Sotong Pedas Manis Ala Korea
Kredit gambar: Instagram Khairul Abdullah
Bahan-bahan
4-5 ekor sotong dibersihkan dan dipotong 4. Keringkan atas tisu tuala hingga kering.3-4 sudu besar cili kisar.3 ulas bawang putih (diracik halus).1 ulas bawang kecil (diracik halus).3 sudu sos tomato.½ ketul gula melaka atau 2 sudu gula perang.Garam secukup rasa.
Cara Memasak
Panaskan dalam 4 sudu minyak masak dan tumiskan bawang sampai naik bau. Masukkan cili kisar dan kacau hingga pecah minyak.Masukkan sos tomato dan gula melaka. Kacau sebentar dan masukkan sotong. Kacau dalam 3 minit dan tutup api.Angkat dan hidangkan dengan taburan bijan dan potongan daun bawang.
Resepi Singgang Daging
Kredit gambar: Instagram Khairul Abdullah
Bahan-bahan
250gm daging (dipotong nipis)*.2 batang serai (dipotong atau diketuk)*.1 biji bawang besar (dihiris)*.2 ulas bawang putih (dihiris)*.1/2 inci halia (dihiris)*.1/2 inci lengkuas (dihiris)*.1/2 sudu kecil ketumbar (tumbuk kasar)*.3-5 biji cili padi (diketuk).2 keping asam gelugor.1 biji tomato belah 4.Garam dan gula.Air secukupnya.
Cara Memasak
Rebus semua bahan bertanda * sampai daging empuk.Selepas itu, masukkan asam keping, garam dan gula secukup rasa.Selepas itu, masukkan tomato dan cili padi.
Resepi Makaroni Sup Deli Ayam
Kredit gambar: Instagram Khairul Abdullah
Bahan-bahan
300gm makaroni direbus dan ketepikan.1 ketul dada ayam.3-4 keping deli ayam (kepingan ayam).2 inci lobak merah.1 biji kentang dipotong kiub.3-4 ketul brokoli.1 ketul kiub pati ayam.1 ulas bawang putih.1 biji bawang besar belah 4.
Cara Memasak
Masukkan 1.5 liter air ke dalam periuk dan masukkan ayam, bawang putih, bawang besar dan didihkan.Selepas didih masukkan kentang dan biar sampai kentang empuk.Masukkan kiub pati ayam dan deli ayam dan brokoli dan kacau sebati.
Resepi Udang Telur Masin Nestum
Kredit gambar: Instagram Khairul Abdullah
Bahan-bahan
5-7 ekor udang saiz sederhana atau besar dibersihkan dan toskan.3 ulas bawang putih (dipotong).2 tangkai daun kari.3-5 biji cili padi (dipotong).2 sudu besar butter/marjerin.3 sudu pes telur masin.1 cawan serbuk nestum original.
Cara Memasak
Goreng udang dengan api yang kuat. Ia bertukar merah sahaja balikkan dan goreng sekejap sahaja lagi dalam 20 saat. Angkat dan toskan.Panaskan butter/marjerin kemudian tumiskan bawang putih, daun kari dan cili padi sehingga naik bau dan masukkan pes telur masin. Kalau tidak ada pes, boleh guna telur masin dalam 2 biji yang dah rebus dan boleh hancurkan.Kacau sebati telur masin tu sampai nampak dia dah berbuih maka masukkanlah nestum dan kacau sebati.Masukkan udang tadi dan kacau sebati.
Selamat mencuba!


Tasha Manshahar Kongsi Usahanya Menangani Masalah Anaknya Lambat Bercakap + Tips Berguna Untuk Ibu Bapa Yang Senasib

Pertuturan amatlah penting dalam perkembangan anak-anak Mama. Ia adalah amat membimbangkan jika anak-anak mempunyai masalah dari segi percakapan. Terdapat pelbagai faktor seperti perubahan persekitaran, penggunaan gajet, pemakanan, dan macam-macam lagi.  Sebab tu penting untuk Mama take note dalam perkembangan mereka dari segi percakapan terutamanya apabila anak Mama sudah mencapai usia setahun dan ke atas.
Selebriti dan penyanyi, Tasha Manshahar kongsikan kisah hidupnya menangani speech delay anaknya dan tips penting yang berguna buat Mama dan Papa lain jika anak dalam keadaan yang sama.
Jangan Putus Asa Jika Anak Lambat Bercakap

Kredit gambar: Instagram Tasha Manshahar
There was one time I sangat risau sebab Muammar belum sebut apa-apa perkataan. Kalau ikut guideline, Muammar kira lambat jugak bercakap.
Pernah masa pergi check up 1 year 6 months, doktor tanya perkataan apa je dia dah sebut. I kata, “takde”. Sebab memang takde. Dia buat bunyi, tapi takde perkataan bermakna. Apa maksud perkataan bermakna?
Maksud Perkataan Bermakna
Kredit gambar: Instagram Tasha Manshahar
Contoh anak sebut “mama” dan mama tu memang dia tujukan untuk ibu dia. Bukan semua benda mamamamamama. Tu tak dikira perkataan bermakna. Contoh lain, susu. Contoh dia sebut “shu” walaupun pelat, tapi dia sebut bila dia nak susu. Dan kita faham perkataan “shu” tu dia maksudkan susu. Tu dikira perkataan bermakna. Faham kan? Generally, 1 year 6 months anak dah mula sebut beberapa perkataan bermakna. Tapi Muammar langsung takde masa tu. Lagi pulak doktor tanya if kitorang nak dia buatkan referral letter ke therapist.
As first time mom, tipulah kalau tak risau. Tapi at the same time, tak adil untuk Muammar kalau I in denial. For me, if kita betul sayang anak kita, kita patut bagi peluang untuk dia dapatkan bantuan kalau dia memang perlukan. Itu hak dia. So I discuss dengan Raqib, then we decided untuk bagi masa sampai dia 2 tahun. Jadi dalam tempoh ni kitorang try macam-macam (I share dalam comment section).
Alhamdulillah, masa umur 2 tahun dah mula ada perkataan bermakna. Kitorang continue lagi usaha, and seingat I masa dia nak masuk 2 years 6 months, dia dah boleh gabung 2 – 3 perkataan. Lambat sikit kan? Tapi ada progress Alhamdulillah. Ni dah nak masuk 3 tahun Jun 2022, masyaAllah tabarakAllah, dah boleh buat ayat lengkap, dah boleh buat kawan borak, dah pandai nyanyi.
Syukur Dengan Kemajuan Muammar
Kredit gambar: Instagram Tasha Manshahar
Alhamdulillah what makes me feel like sharing this is because yesterday I belikan dia nugget, sambil buka box nugget tu dia cakap,
“Asheh mami beyi naget” (terima kasih mommy beli nugget)
And this morning before Raqib left to work, Muammar tengah main toys baru dia, tiba-tiba dia cakap,
“Asheh dedi beyi ball” (terima kasih dedi beli ball).
Banyak ayat lain dia dah cakap tapi ayat atas ni sangat random terus I teringat masa I risau dia lambat cakap dulu. Setiap anak progress dia berbeza-beza. Don’t compare. Tapi as parents, do our best to help them, appreciate them sebab sesungguhnya anak-anak ni lah yang ajarkan kita banyak perkara. Semoga anak-anak kita sentiasa dalam lindungan Allah.
Apa Yang Mama Boleh Usahakan?
Kredit gambar: Instagram Tasha Manshahar
Kurangkan gajet.Mulakan dengan buat bunyi macam “waaaahhh”, “o’oooo”, “opsss”, “haaaaa” beserta ekspresi wajah.Gunakan ayat yang pendek-pendek je.Banyak repetition (ada masa I buat video demo).Kurangkan tanya soalan tapi banyakkan guna ayat penyata.Bagi dia minum guna straw, bagi dia mengunyah tekstur makanan berbeza (untuk train otot sekitar mulut).Boleh gajet sekali sekala tapi sebaiknya tengok bersama dia, berbual tentang apa yang dia tengok tu.Jangan push dia untuk repeat perkataan yang kita nak ajar.Elak guna baby language (pelat).Main dengan dia. Bukan longgokkan mainan, biar dia main sendiri.
Untuk baca dengan lebih lanjut, Mama boleh lihat post ini dengan lebih lanjut di pautan di bawah.
        View this post on Instagram            A post shared by @tashamanshahar
Harus diingatkan untuk ibu bapa menjadi prihatin tentang perkembangan anak-anak terutamanya perkembangan dari segi percakapan. Pastikan mereka mendapat rawatan yang betul serta tepat untuk membantu mereka sekiranya anak kecil Mama masih lambat bercakap.
Pesan Mama Siti:
Menyentuh hati betul dengan cerita Mama Tasha ini, memang perjalanan yang bukan mudah untuk first time mom yang masih belajar tentang dunia keibubapaan dan perkembangan anak-anak. Harap dengan perkongsian ini, Mama pun dapat menangani masalah yang sama antara Mama dan anak Mama.
Kredit: Instagram Tasha Manshahar


Lazimi Doa Taubat, Ikhlas Kerana Dia. Panduan Doa Taubat Beserta Makna

Setiap dari kalangan umat Islam semestinya terdetik di fikiran mereka untuk tinggal di negeri abadi yang lengkap serba serbinya. Ianya tak lain tak bukan ialah di syurga.
Namun, untuk menjadi penghuni syurga, antara perkara yang kita perlu lazimi ialah bertaubat. Kita semua tidak terlepas melakukan kesalahan sama ada sesama manusia, kepada makhlukNya dan kepada Allah.
Tambahan pula, dunia memang dijadikan sebagai tempat ujian untuk manusia. Meskipun kita telah cuba mengawal diri dari perbuatan dosa dan maksiat, kadang kala kita juga boleh tewas.
Dek kerana kelemahan iman dan persekitaran yang mendorong perbuatan walaupun selama ini kita sedaya upaya menghindarkan diri dari melakukan perkara yang ditegah syariat.
Oleh itu, berdoa ialah cara untuk memohon perlindungan dan pertolongan dari Allah SWT. Sesungguhnya, syaitan telah berjanji untuk menyesatkan umat manusia selagi mereka ada di dunia.
“Ia (Iblis) berkata, “Tuhanku, oleh karena Engkau telah memutuskan bahwa aku sesat, aku pasti akan jadikan (kejahatan) terasa indah bagi mereka di bumi, dan aku akan menyesatkan mereka semuanya, kecuali hamba-hamba-Mu yang terpilih di antara mereka”
(Al Hijr: 39-42)
Itulah kata-kata iblis ketika ingkar untuk sujud kepada Nabi Adam AS. Dalam artikel kali ini, Mama Siti sertakan beberapa potong doa taubat lengkap dengan bacaan ruminya sekali.

Kredit gambar: Pinterest
DOA-DOA DARI NABI DAN RASUL
DOA TAUBAT #1
(Nabi Adam AS dan Hawa)
قَالَا رَبَّنَا ظَلَمْنَآ اَنْفُسَنَا وَاِنْ لَّمْ تَغْفِرْ لَنَا وَتَرْحَمْنَا لَنَكُوْنَنَّ مِنَ الْخٰسِرِيْنَ
(Al A’raf: 23)
“Qālā rabbanā ẓolamnā anfusana wa illam tagfir lanā wa tarḥamnā lanakụnanna minalkhāsirīn”
Maksudnya:
Keduanya berkata, “Ya Tuhan kami, kami telah menzalimi diri kami sendiri. Jika Engkau tidak mengampuni kami dan memberi rahmat kepada kami, niscaya kami termasuk orang-orang yang rugi”
Sebenarnya, itu ialah barisan doa yang dipanjatkan oleh Nabi Adam dan isterinya, Hawa ketika mereka terpedaya dengan hasutan syaitan. Pasangan suami dan isteri ini telah mendekati satu pohon yang dilarang oleh Allah SWT.
Baginda telah menyesali perkara itu seraya meminta ampun atas kesalahannya.
Berikutlah kisah yang direkodkan di dalam Al Quran, surah Taha ayat 20 tentang permohonan maaf dari seorang nabi kepada tuhannya.
DOA TAUBAT #2
( Nabi Yunus AS)
وَذَا النُّوْنِ اِذْ ذَّهَبَ مُغَاضِبًا فَظَنَّ اَنْ لَّنْ نَّقْدِرَ عَلَيْهِ فَنَادٰى فِى الظُّلُمٰتِ اَنْ لَّآ اِلٰهَ اِلَّآ اَنْتَ سُبْحٰنَكَ اِنِّيْ كُنْتُ مِنَ الظّٰلِمِيْنَ ۚ
(Al Anbiya: 87)
“Wa żańnụni iż żahaba mugāḍiban fa ẓanna al lan naqdira ‘alaihi fa nādā fiẓẓulumāti al lā ilāha illā anta sub-ḥānaka innī kuntu minaẓ-ẓālimīn”
Maksudnya: Dan (ingatlah kisah) Zun Nun (Yunus) , ketika dia pergi dalam keadaan marah, lalu dia menyangka bahwa Kami tidak akan menyulitkannya, maka dia berdoa dalam keadaan yang sangat gelap, “Tidak ada tuhan selain Engkau, Mahasuci Engkau. Sungguh, aku termasuk orang-orang yang zalim”
Selain melakukan dosa kepada orang lain, ada juga waktu dimana kita melakukan kesalahan terhadap diri sendiri. Terma yang selalu digunakan ialah menzalimi diri sendiri.
Zalim terhadap diri sendiri bermaksud mengabaikan tanggungjawab dan melanggar hukum syarak.
Seperti dalam cerita Nabi Yunus AS ketika beliau membawa diri meninggalkan negerinya kerana putus asa dengan kaum Ninawa.
Dipendekkan cerita, baginda terperangkap di dalam perut ikan Nun iaitu ikan besar yang menelan baginda setelah dikeluarkan dari kapal baginda naiki.
Baginda membacakan doa di atas kerana menyedari kesalahan yang telah dilakukan kepada Allah dan ke atas diri sendiri.
Sesungguhnya yang memberikan hidayah kepada seseorang ialah Allah SWT, seorang Nabi dihantarkan kepada sesuatu kaum untuk menyampaikan kebenaran tentang agama yang benar. Perkara selebihnya, hanya Allah yang berkuasa membuat keputusan.
DOA TAUBAT #3
(Nabi Muhammad SAW)
اللَّهُمَّ إِنِّي ظَلَمْتُ نَفْسِي ظُلْمًا كَثِيرًا، وَلاَ يَغْفِرُ الذُّنُوبَ إِلاَّ أَنْتَ فَاغْفِرْ لِي مَغْفِرَةً مِنْ عِنْدِكَ، وَارْحَمْنِي، إِنَّكَ أَنْتَ الْغَفُورُ الرَّحِيمُ
(Hadis Bukhari dan Muslim)
“Allahumma innii zolamtu nafsii zhulman katsiiran wa laa yaghfirudz dzunuuba illaa anta faghfirlii maghfiratan min ‘indika warhamnii innaka antal ghafuurur rahiim”
Maksudnya: Ya Allah, sungguh aku telah menzalimi diriku sendiri dengan kezaliman yang banyak, sedangkan tidak ada yang dapat mengampuni dosa-dosa kecuali Engkau. Maka itu ampuni lah aku dengan suatu pengampunan dari sisiMu, dan rahmatilah aku. Sesungguhnya Engkau Maha Pengampun lagi Maha Penyayang.
Ini ialah doa daripada Rasulullah melalui permintaan Abu Bakar As Siddiq untuk mengajarkan kepadanya satu doa ketika solat.
Berdasarkan maksud doa taubat ini, kita jelas bahawa ianya ialah doa khas untuk memohon Allah mengampunkan dosa-dosa disebabkan kezaliman diri sendiri.
Tambahan pula, hanya tuhan yang mempunyai kuasa atas perbuatan hambanya. Jadi memang seharusnya kepada Dia kita memohon keampunan.
DOA TAUBAT #4
(Penghulu Istighfar)
اللّٰهُمَّ أَنْتَ رَبِّي، لَا إِلٰهَ إِلَّا أَنْتَ، خَلَقْتَنِيْ وَأَنَا عَبْدُكَ، وَأَنَا عَلَى عَهْدِكَ وَوَعْدِكَ مَا اسْتَطَعْتُ، أَعُوْذُ بِكَ مِنْ شَرِّ مَا صَنَعْتُ، أَبُوءُ لَكَ بِنِعْمَتِكَ عَلَىَّ وَأَبُوءُ لَكَ بِذَنْبِيْ، فَاغْفِرْ لِيْ، فَإِنَّهُ لَا يَغْفِرُ الذُّنُوْبَ إِلَّاأَنْتَ
(Riwayat Imam Bukhari)
“Allahumma Anta Rabbi, la ilaha illa Anta khalaqtani, wa ana ‘abduka, wa ana ala ahdika wawa’dika mastatha’tu, a’uzubika min syarri ma shana’tu, abu’u laka bini’matika alayya wa abu’u laka bi dzanbi, faghfirli, fa innahu la yaghfiru zunuba illa anta”
Maksudnya: Ya Allah, Engkau adalah Tuhanku, tidak ada Tuhan selain Engkau. Engkau telah menciptakanku dan aku adalah hambaMu. Dan aku berada dalam perjanjian denganMu, ikrar kepadaMu (yang akan aku laksanakan dengan) segala kemampuanku. Aku berlindung kepadaMu dari keburukan perbuatanku, aku mengakui dosaku kepadaMu dan aku akui nikmatMu kepadaku, maka ampunilah aku. Sebab tidak ada yang dapat mengampuni dosa selain Mu.
Di dalam hadis yang sama, jika seseorang membaca doa ini dengan penuh keyakinan di siang hari maka dia akan termasuk dalam golongan penghuni syurga jika mati sebelum petang.
Dan begitu jugalah jika seseorang membaca doa ini di waktu malam, akan tergolong dalam penghuni syurga jika meninggal sebelum pagi.
DOA TAUBAT #5
(Syair Abu Nawas)
اِلَهِى لَسْتُ لِلْفِرْدَوْسِ اَهْلًا
وَلَا اَقْوَى عَلَى النَّاِر الْجَحِيمِ
فَهَبْ لِى تَوْبَةً وَاغْفِرْ ذُنُوْبِي
فَإِنَّكَ غَافِرُ الذُنُوْبِ العَظِيْمِ

ذنوبِي مِثلُ أَعْدَادٍ الرّمَالِ
فَهَبْ لِي تَوْبَةً يَاذَاالجَلاَل
وَعُمْرِي نَاقِصٌ فِي كُلِّ يَوْمٍ
 وَذنْبِي زَائِدٌ كَيفَ احْتِمَالِي

َإلهي عَبْدُكَ العَاصِي أَتَاكَ
 مُقِرًّا بِالذنوبِ وَقَدْ دَعَاك
َفَإِنْ تَغْفِرْ فَأنْتَ لِذاك أَهْلٌ
 فَإنْ تَطْرُدْ فَمَنْ نَرْجُو سِوَاك
Ilahi lastu lil firdausi ahlaWa’ala aqwa ‘ala naril jahimiFahabli taubatan waghfir dzunubiFainnaka ghafirudzdzambil ‘adziim

Dzunuubii mitslu a’daadir rimaali Fa hablii taubatan yaa dzaaljalaaliWa ‘umrii naaqishun fii kulli yaumi Wa dzambii zaa-idun kaifah timaali

Ilaahii ‘abdukal ‘aashii ataaka Muqirran bidzdzunuubi wa qad da’aakaFa in taghfir fa anta lidzaaka ahlun Wa in tathrud faman narjuu siwaaka
Maksudnya:
“Wahai Tuhan, ku tak layak ke syurga MuNamun, namun tak pula aku sanggup ke neraka MuAmpunkan dosaku, terimalah taubatkuSesungguhnya Engkaulah pengampun dosa-dosa besarDosa-dosaku bagaikan pepasir di pantaiDengan rahmatMu, ampunkan daku oh tuhankuUmurku ini setiap hari berkurang, sedang dosaku selalu bertambah, bagaimana aku menanggungnyaWahai, Tuhanku! Hamba Mu yang berbuat dosa telah datang kepada Mu dengan mengakui segala dosa, dan telah memohon kepada MuMaka jika engkau mengampuni, maka Engkaulah yang berhak mengampuni,Jika Engkau menolak, kepada siapakah lagi aku mengharap selain kepada Engkau”

Syair yang kadang-kala menjadi alunan dodoian untuk bayi ini rupa-rupanya membawa maksud rintihan dari seorang hamba kepada tuhannya.
Kredit gambar: Freepik
Paling penting dalam kita bertaubat ialah ikhlas. Jadilah benar dengan diri sendiri. Kita bertaubat kerana ingin menjadi orang yang lebih baik, dan berharap agar kesalahan lampau memberikan pengajaran.
Sesungguhnya Allah tahu apa yang ada dalam jiwa hamba-hambaNya. Mama Siti harap kita semua tidak berputus asa memohon ampun dari Allah. Semoga Allah mempermudahkan jalan kita semua.


Ubah Suai Bilik Si Kecil Dengan Dekorasi Tambahan ‘Must-Have’ Ini!

Ubah suai bilik ini adalah aktiviti yang sangat menarik untuk dilakukan bersama si kecil Mama. Apabila kita ubah suai bilik mereka, mereka mesti akan rasa lebih gembira dan selesa dengan persekitaran mereka.
Jom kita lihat deko-deko yang must-have ini!
5 Barangan Menarik Untuk Brighten Up Bilik Si Kecil
1. Bean Bag

Kredit gambar: Ubuy
Asyik baring atas katil je, apa kata Mama hadiahkan anak-anak Mama dengan ‘bean bag’ ini! Jika mereka suka membaca pun, sangat sesuai. Mama boleh beli mengikut warna yang serasi dengan dekorasi bilik mereka. Confirm lepas ni bilik mereka selesa dan yang penting cantik!
2. Lampu Tidur Galaksi
Kredit gambar: Amazon
Teringin nak stargazing ataupun nak ‘feeling-feeling’ stargazing di dalam bilik? Jom beli lampu bintang ini! Masa tidur adalah masa yang penting untuk anak-anak kita. Tidur yang cukup bermakna anak yang segar bugar di waktu pagi! Oleh itu, dengan kegunaaan lampu bintang ini, pasti anak-anak lebih nantikan waktu tidur mereka.
3. Jam Tidur Digital
Kredit gambar: Today
Jika anak Mama mempunyai meja sisi katil, boleh la hias dengan jam digital ini. Jam digital ini mempunyai macam-macam rupa seperti beruang, arnab, harimau pun ada tau! Mama boleh lihat jenis jam digital ini dihujung jari sahaja! Pilih yang sesuai dengan tema bilik tidur mereka tau! Barulah naik seri.
4. Karpet
Kredit gambar: Cleanpedia
Mesti rasa tak lengkap jika bilik tidur tidak ada karpet kan? Untuk nampak lebih selesa, cuba cari karpet yang sesuai dan menarik untuk bilik si kecil tersayang! Warna memainkan peranan kerana ia akan tentukan bilik nampak sempit ataupun luas. Pilih warna-warna yang neutral, barulah mereka selesa dengan ruang tidur mereka!
5. Meja Belajar

Bagi Mama Siti, bilik tidur anak-anak harus dilengkapi dengan meja belajar. Meja belajar dapat motivasikan mereka untuk belajar dan membuat kerja sekolah. Sebagai ibu bapa, kita wajib menyediakan tempat belajar yang selesa untuk anak-anak, supaya lebih mudah untuk mereka fokus.
Dengan dekorasi baru ini, mesti anak Mama sengih sampai ke telinga! Pastikan Mama survey dahulu harga-harga barangan ini sebelum membuat pembelian dan jangan lupa untuk dapatkan diskaun! Barulah dinamakan pengguna bijak bukan?


Cabaran Anak-Anak Yang Tidak Mempunyai Kerakyatan Dan Kesannya Terhadap Kehidupan Mereka

Suki Wong, yang baru berumur 10 tahun telah memikul tanggungjawab seperti orang dewasa dan merupakan salah seorang kanak-kanak yang dilahirkan di Malaysia yang masih tidak mendapat kerakyatan.
Dilaporkan oleh TheStar, sejak kematian ibunya 2 tahun lepas, ayah Suki juga mempunyai penyakit kronik dan menyebabkan pergerakkannya terhad untuk menjaga anak tunggalnya.
Suki seorang yang fasih dalam beberapa bahasa. Menurut ayahnya, Wong Kon Foo, 57,
Walaupun dia mempunyai kebolehan bahasa, dia masih tidak boleh menulis dengan betul. Pergi ke sekolah akan menjadi bagus untuknya.
Jika Suki diberi peluang untuk bersekolah juga, mereka masih tidak mampu kerana perlu menyediakan pelbagai keperluannya untuk kanak-kanak ke sekolah.
Disebabkan ibu bapa Suki tidak mendaftarkan perkahwinan mereka secara rasmi, ia membuatkan anak perempuan mereka itu tidak diiktiraf sebagai warganegara Malaysia. Oleh sebab itu, Suki tidak boleh ke sekolah dan mendapat keistimewaan seperti kanak-kanak yang lain.
Kesan Terhadap Anak-Anak

Semestinya menjadi kesusahan terhadap anak-anak yang tidak atau masih belum diiktiraf sebagai warganegara Malaysia. Mereka diuji dari segi pelajaran dan faedah lain yang khas untuk anak-anak yang berwarganegara Malaysia.
Dari segi mental, mereka akan diuji dengan identiti krisis malah tidak ada rasa belong dalam masyarakat. Dalam jangka masa yang panjang, pasti akan memberi kesan pada mental mereka.
Timbalan Menteri Pembangunan Wanita, Keluarga dan Masyarakat dalam Pakatan Harapan, Hannah Yeoh mengatakan
Isu ini memberi kesan masa panjang kepada kanak-kanak tanpa kewarganegaraan, yang akan mengakibatkan mereka tercicir daripada mendapat pendidikan dan perkhidmatan kesihatan sewajarnya, serta membesar tanpa berpeluang mendapat pekerjaan atau tidak boleh ke luar negara,”
Langkah-Langkah Untuk Memohon Kewarganegaraan
Kredit gambar: BorneoToday
Pertama sekali, Mama harus layari ke laman web rasmi Jabatan Pendaftaran Negara, kemudian pastikan Mama berada di ruangan yang betul seperti “Permohonan Taraf Kewarganegaraan Di Bawah Perkara 15(2) Perlembagaan Persekutuan Anak Yang Berumur Kurang Daripada 21 Tahun Kepada Warganegara”.
Dibawah adalah prosedur-prosedur untuk memohon kewarganegaraan menurut Jabatan Pendaftaran Malaysia.
Syarat Permohonan
Pemohon dan orang yang didaftarkan hendaklah hadir di hadapan Pendaftar Warganegara semasa mengemukakan permohonan.Orang yang didaftarkan hendaklah berumur kurang daripada 21 tahun pada tarikh permohonan dikemukakan.Salah seorang dari ibu bapanya adalah seorang warganegara Malaysia.Permohonan hendaklah dikemukakan oleh ibu atau bapanya atau penjaga.Mengisi Borang B dengan lengkap dan sertakan salinan dokumen yang perlu dibawa bersama.Mengisi Lampiran A.15(2) iaitu Surat Akuan Persetujuan bersama permohonan kewarganegaraan Perkara 15(2) Perlembagaan Persekutuan yang dipohon di Pejabat Konsul Luar Negara dalam tempoh satu (1) tahun daripada tarikh kelahiran.
Prosedur Permohonan
Pemohon dan orang yang didaftarkan dikehendaki hadir ke Kaunter Bahagian Kewarganegaraan Ibu Pejabat JPN Putrajaya atau Ibu Pejabat JPN Negeri / JPN Cawangan dan membawa bersama dokumen-dokumen asal beserta salinan.
Dokumen Yang Perlu Dikemukakan (Asal Dan Salinan)
DOKUMEN ORANG YANG DIDAFTARKAN (ASAL DAN SALINAN)Kad pengenalan (jika ada).Sijil Kelahiran atau Cabutan Sijil Kelahiran terbaru atau Sijil Anak Angkat (Terjemahan sijil kelahiran dalam Bahasa Malaysia atau Inggeris oleh Mahkamah/Pejabat Konsol/Penterjemah awam jika kanak-kanak lahir di luar Negara).Permit Masuk atau pasport atau lain-lain dokumen perjalanan (jika ada)Tiga (3) keping gambar terbaru berukuran pasport berlatar belakangkan warna biru.Dokumen bukti persekolahan (jika bersekolah)DOKUMEN PEMOHON ATAU PENJAGA (ASAL DAN SALINAN)Kad PengenalanDOKUMEN IBU BAPA & ADIK BERADIK (ASAL DAN SALINAN)Sijil Kelahiran atau Cabutan Sijil kelahiran terbaruKad PengenalanSijil Warganegara (jika ada)Dokumen PerkahwinanKad pengenalan (jika ada)Nota: Semua salinan fotostat dokumen-dokumen sokongan hendaklah dibuat di atas kertas bersaiz A4
Bayaran
RM10.00 bayaran pendaftaran permohonan.RM100.00 bayaran pengeluaran Sijil Warganegara (jika diluluskan).
Terdapat juga dokumen-dokumen lain yang harus Mama kemukakan. Pastikan Mama baca dengan teliti! Mereka juga menyediakan ‘checklist’ supaya Mama tidak lupa akan borang-borang serta dokumen yang diperlukan sewaktu permohonan.
Selepas baca tetang kes Suki Wong dan isu kewarganegaraan anak-anak, apa pendapat Mama Papa tentang isu ini?
Semoga bermanfaat kepada Mama dan Papa yang mahu mendaftar anak-anak mereka. Mama Siti doakan semua akan dipermudahkan urusan ya! Jangan putus asa untuk masa depan anak-anak yang cerah!


Jemu Dengan Makanan Pantang? Tengok 10 Jenis Kuih Yang Boleh Dimakan Dalam Pantang Ini

Seusai bersalin, Mama mestilah mula berpantang untuk menjaga badan supaya ia dapat pulih dengan sihat dan lebih cepat.
Sebut pasal pantang je, ramai yang tak suka kan? Yelah.. banyak benda yang nak kena jaga. Dari segi pergerakan, pemakaian dan pemakanan, banyak yang tak boleh dari yang boleh, terutamanya dari aspek pemakanan. Kadang-kadang tu, tertekan juga rasanya kan?
10 Jenis Kuih Yang Boleh Dimakan Ketika Pantang
Jadi dalam perkongsian kali ini, Mama Siti nak kongsikan beberapa jenis kuih yang Mama boleh makan dalam pantang secara bersederhana.
Mama Siti akan kongsikan juga beberapa jenis bahan utama yang digunakan untuk buat kuih-muih ini supaya senang untuk Mama rujuk nanti:
1. Lempeng gandum

Antara bahan-bahannya:
Tepung gandumMentegaTelur
2. Kuih kaswi

Antara bahan-bahannya:
Tepung gandumTepung ubi kayuAir kapurKelapa parut putih
3. Kuih donut susu

Antara bahan-bahannya:
Tepung gandumMarjerinYisSusu tepung
4. Apam nasi

Antara bahan-bahannya:
NasiTepung berasTepung gandumYisKelapa parut muda
5. Bingka oat Horlicks

Antara bahan-bahannya:
Tepung gandumSusu segarHorlicksOat
6. Kuih peneram

Antara bahan-bahannya:
Tepung berasGula
7. Bingka tepung

Antara bahan-bahannya:
Tepung gandumSantanTelurMarjerin
8. Kuih lapis

Antara bahan-bahannya:
Tepung berasTepung gandumTepung jagungSantanAir kapur
9. Cucur jawa

Antara bahan-bahannya:
Tepung gandumTepung berasGula melaka
10. Cucur ikan bilis

Antara bahan-bahannya:
Tepung gandumBawang besarIkan bilisBaking powderDaun kucai
Banyak je kan kuih-muih yang boleh dimakan dalam pantang ni. Asalkan Mama makan dengan kuantiti yang sederhana, okay je.
Tapi bergantung juga lah ya? Ada sesetengah orang kurang sesuai atau alergik dengan sesetengah bahan dalam pembuatan kuih-muih ini seperti telur.
Jadi tepuk dada tanya selera dan lihat pada kesesuaian ya? Mama Siti doakan semoga tempoh berpantang Mama dipenuhi dengan momen-momen yang indah! Ayuh baca makanan yang boleh dan tidak boleh dimakan semasa berpantang!


5 Resepi Menjilat Jari Untuk Anak-anak

Kadang-kadang susah nak bagi anak Mama makan apa atau Mama sendiri dah buntu untuk sediakan makanan yang sesuai untuk mereka. Anak-anak pun sering memilih makanan apa yang mereka suka dan tak suka. Dalam hal ini, Mama harus menjadi lebih kreatif dengan menyediakan makanan yang dapat menaikkan selera anak-anak dan semestinya berkhasiat.
Sempena kempen #MamaMasakMamaMenang yang dianjurkan Motherhood.com.my, terdapat beberapa resepi yang Mama Siti love sangat dan tak sabar nak kongsikan dengan Mama!
Jom kita tengok sama-sama resepi di bawah.
5 Resepi Pasti Nak Lagi Untuk Anak Mama
#1 Resepi Muffin Spiral Pasta Bakar

Kredit gambar: Facebook Rozaina Othman
Bahan-Bahan:
Spiral Pasta (direbus hingga masak, letak sedikit minyak dan sedikit garam) siap ketepikan350g Sos pasta Cendawan1/2 biji Holland potong kecil-kecil3 ulas bawang putih dicincang3 sudu besar Minyak Zaitun/minyak masak1/2 mangkuk daging ayam cincang1 sudu kecil serbuk lada hitam1 kecil serbuk lada berperisaCili Benggala Hijau, Merah & Kuning (dipotong dadu)1 tin cendawan butang hirisGaram & gula secukup rasa1 Keping Keju ChesdaleKeju Mozarella Daun Pudina
Cara Memasak:
Panaskan periuk masukkan Minyak Zaitun. Setelah itu masukkan bawang Holland dan bawang putih. Tumis hingga naik bau.Masukkan Sos pasta Cendawan kacau sebati. Masukkan daging ayam cincang kacau lagi. Kemudian masukkan cendawan Butang, cili benggala, hijau, merah dan kuning. Jangan letak semua. Lebihnya dijadikan hiasan. Setelah tu perasakan dengan garam dan gula secukup rasa. Masukkan sebuk lada hitam dan serbuk lada berperisa. Akhir sekali masukkan Chesdale, kacau. Tunggu beberapa minit sos agak kering. Tutup api.Masukkan Spiral Pasta dalam sos tadi..Kacau sebati masukkan sedikit Mozarella. Sudukan Spiral Pasta ke dalam loyang muffin.Letakkan keju Mozarella diatasnya hiaskan dengan potongan cili benggala hijau, merah dan kuning, taburkan sedikit serbuk lada hitam. Bakar selama 10 minit api atas bawah suhu 200 darjah celcius, dan 10 minit lagi untuk api atas sehingga nampak garing.Hiaskan dengan daun pudina. Sedia untuk dinikmati. (Untuk nampak ia cantik pastikan ia sejuk dahulu baru keluarkan dari loyang).
Kredit: Facebook Rozaina Othman
#2 Resepi Smoked Duck Creamy Soup Pasta
Kredit gambar: Nur Fakhira Mohd Rosli
Bahan-Bahan:
Air secukupnya 1 paket macaroni 1 sudu kecil garam 1 cawan olive oil1 biji bawang holland (dadu kecil)4 ulas bawang putih (cincang halus)1 batang carrot (dadu kecil)7 biji cendawan shiitake kering (rendam sampai lembut, cincang kasar)7 biji chicken ball (hiris)3 cawan air rebusan macaroni 1 tin Sos Macaroni Keju2 cawan susu segarOregano, Parsley, Blackpepper, Rock Salt & Garlic Powder secukup rasa 2 sudu besar serbuk pati ayamSekeping dada itik salai (hiris)
Cara Memasak:
Didihkan 2 liter air. Masukkan macaroni. Masukkan garam dan 1/2 cawan olive oil. Kacau dan biar sampai masak. Toskan macaroni, simpan 3 cawan air rebusan.Panaskan periuk. Masukkan 1/2 cawan olive oil. Tumis bawang holland dan bawang putih sampai layu dan naik bauTambah carrot, cendawan dan chicken ball. Kacau sebati.Tambah air rebusan macaroni, sos keju dan susu segar. Kacau rata.Perasakan dengan oregano, parsley, blackpepper, rock salt, garlic powder dan serbuk pati ayam. Kacau sampai mendidihPambah hirisan itik salai. Kacau sampai semua masak sekata. Siap.
Kredit: Facebook Nur Fakhira Mohd Rosli
#3 Resepi Garlic Soy Chicken Wings With Seaweed Rice Ball
Kredit gambar: Facebook Nur Fakhira Mohd Rosli
Bahan-Bahan Garlic Soy Chicken Wings:
500 gm chicken wings 1 cawan tepung goreng serbaguna2 cawan minyak masak 1/2 paket Garlic Soy Sauce Serbuk seaweed-bijan
Cara Memasak:
Masukkan chicken wings dan tepung dalam bekas bertutup. Goncang sampai semua tersalut rata. Perap dalam setengah jam.Panaskan minyak, goreng chicken wings sampai garing. Angkat dan toskan minyak.Bila dah suam, masukkan dalam bekas bertutup dengan Garlic Soy Sauce. Tutup dan goncang sampai semua tersalut. Hidangkan dan tabur seaweed dan bijan. Siap.
Bahan-Bahan Seaweed Rice Ball:
1 cawan nasi panas (beras biasa je, cuma lebihkan sedikit air bagi nasi sedikit lembik)1 sudu besar mayonis 1 sudu besar sos ikan1 sudu kecil minyak bijan 1/2 sudu kecil cuka1/2 sudu kecil gula1 sudu besar serbuk seaweed1 sudu kecil bijan
Cara Memasak:
Gaul semua bahan rice ball, sesuaikan rasa. Bulat-bulatkan. susun rice ball, chicken wings dan salad. Siap.
Kredit: Facebook Nur Fakhira Mohd Rosli
#4 Resepi Blackpepper Kale Potato Shiitake Mushroom Baked Puff Bread
Kredit gambar: Facebook Sue Val Armin
Bahan-Bahan:
1 paket Mission Wrap Onion & Chive dipotong dua sama saiz1 Labu bawang bombay saiz besar bersihkan dan potong dadu5 ulas bawang putih cincang halus1 Paket Sayur Kale dihiris1/2 batang lobak merah dipotong dadu6 Biji cendawan shitake dihiris nipis-nipis4 Biji Kentang dikupas kulit dan bersihkan lalu potong dadu5 Biji Telur dipecahkan dan dikocakSerbuk Lada hitamSerbuk Lada putihGaramSerbuk pati ayam secukup rasaSedikit serbuk ChayenneSecubit gula1 mangkuk airSedikit Bijan hitamSedikit butter (Untuk sapu dalam tray pembakar)4 sudu tepung gandum kacau dengan sedikit air ( Untuk lekatkan puff)
Cara Memasak:
Cara Membuat Kulit Puff
Ambil sekeping Mission wrap Onion & Chive lipat dua sama rata lalu potong ikut garisan tengah yang dilipat.Buat sehingga dapat 16 keping puff
Cara Membuat Inti Puff:
Ambil telur yang dikocak campurkan dengan 1 sudu teh serbuk lada hitam dan kocak biar rata.Panaskan kuali dan masukkan minyak sedikit saja untuk menggoreng telur.Apabila minyak panas,masukkan kesemua telur yang dikocak tadi dan goreng hancur dan bila masak tutup api dan masukkan telur ke dalam mangkuk.Ambil kuali lain panaskan minyak lalu tumiskan bawang bombay yang dipotong dadu beserta bawang putih yang dicincang halus lalu tumis hingga naik bau. Masukkan lobak merah yang dipotong dadu bersama dengan kentang yang dipotong dadu dan masukkan sedikit air untuk empukkan kentang dan lobak itu lalu kacau rata dan biar ia mendidih sekejap.Masukkan serbuk pati ayam,serbuk lada hitam,serbuk lada putih dan serbuk chayenne lalu kacau rata dengan api sederhana besar.Masukkan telur goreng hancur kedalam bahan inti kacau dan masukkan cendawan shitake hiris dan goreng bersama inti hingga masak.Apabila inti hampir masak masukkan sedikit garam,secubit gula dan juga sayur kale lalu kacau rata bersama inti tersebut dan setelah masak tutup api.-Masukkan inti ke dalam mangkuk.Telur kuning 2 biji dikocak ( Untuk sapuan atas puff)
Cara Membuat Puff Untuk Dibakar:
Ambil sekeping Mission Wrap yang telah siap dipotong dua letakkan atas papan pemotong yang bersih.Ambil sudu teh dan sendukkan 2 sudu teh inti yang telah siap dimasak tadi letakkan di atas wrap tersebut di tengah-tengahnya dengan kemas.Tepung yang dibancuh bersama air tadi ambil sedikit dan oleskan ditepi wrap supaya bila ianya dilipat ia boleh melekat dan lipat dua wrap lalu tekankan tepi wrap dengan garfu dari hujung ke hujung wrap.Sapukan telur kuning keatas wrap yang telah ditekap dengan garfu lalu taburkan sedikit Bijan hitam keatasnya.Oleskan butter dalam dulang pembakar secara rata.Bakar wrap dalam suhu 800w selama 5 minit.Apabila wrap siap dibakar,ianya boleh dimakan/dihidangkan.
Kredit: Facebook Sue Val Armin
#5 Resepi Bubur Lambuk
Kredit gambar: Facebook Asyiqin Ramdan
Bahan-Bahan:
1 bawang besar*3 ulas bawang putih*½ inci halia*Minyak masak 2 sudu besar minyak sapi1 batang kulit kayu manis2 kuntum bunga lawang3 biji buah pelaga1 helai daun pandan200g daging1 sudu besar rempah kurma1 cawan beras8 cawan air½ batang lobak merah (potong dadu)½ sudu besar lada hitam½ sudu besar lada sulah100ml santanGaram secukup rasaBawang gorengDaun sup*Kisar halus
Cara Memasak:
Panaskan minyak masak dan minyak sapi dalam periuk.Tumis rempah 3 sekawan, bahan kisar dan daun pandan sehingga keperangan.Masukkan daging dan rempah kurma. Masukkan air sedikit dan masak sehingga pecah minyak.Masukkan beras dan air.Masak sehingga mendidih. Masukkan lobak merah, lada hitam dan lada sulah. Masak sehingga nasi menjadi bubur dan air sedikit kering.Masukkan santan dan perasakan dengan garam. Reneh sebentar kemudian tutup api.Hiaskan dengan bawang goreng dan hirisan daun sup.
Kredit: Facebook Asyiqin Ramdan


Panduan Dan Dokumen Lengkap Untuk Daftar Kelahiran Anak di Jabatan Pendaftaran Negara (JPN)

Selesai proses melahirkan, Mama dan Papa mestilah daftar kelahiran anak di Jabatan Pendaftaran Negara yang terdekat.
Tempoh yang diberikan adalah 60 hari dari tarikh kelahiran anak. Mama dan Papa hendaklah ke Jabatan Pendaftaran Negara dalam tempoh ini dan daftar kelahiran si manja mengikut prosedur yang telah ditetapkan.
Syarat Permohonan Pendaftaran Kelahiran

Kredit gambar: www.jpn.gov.my/my/
Menurut laman web JPN, permohonan pendaftaran kelahiran boleh dilakukan oleh:
Ibu atau bapa kanak-kanak tersebutPenjaga kanak-kanak tersebutIndividu yang tahu atau saksikan kelahiran kanak-kanak tersebutIbu dan bapa kanak-kanak (untuk pendaftaran kelahiran anak yang tidak sah taraf)
Prosedur dan Dokumen Yang Perlu Dibawa
Individu yang ingin memohon pendaftaran kelahiran ini perlulah bawa dokumen-dokumen terbabit ke JPN:
Borang Daftar Kelahiran JPN.LM01 yang telah diisi dengan lengkap (asal);Borang Pengesahan Kelahiran daripada hospital atau Surat Pengesahan Doktor bagi kelahiran di rumah (asal);Laporan Polis bagi kelahiran di rumah (asal);Kad Pranatal (Buku Rawatan Mengandung) atau Kad Rawatan Semasa Ibu Mengandung (asal dan salinan);Kad pengenalan atau dokumen pengenalan diri ibu dan bapa (asal dan salinan)Kad Pengenalan atau dokumen pengenalan diri pemaklum (jika pemaklum bukan ibu atau bapa kanak-kanak) (asal dan salinan);Sijil Kematian ibu dan bapa kanak-kanak (asal dan salinan- jika berkaitan); danDokumen Perkahwinan atau Perceraian ibu bapa kanak-kanak (asal dan salinan).Surat akuan AM80 sekiranya tiada buku rawatan mengandung atau kad rawatan mengandung
Perlu Ke Buat Janji Temu Terlebih Dahulu?
Untuk negeri-negeri yang berada pada fasa 3 dan 4 PPN, pemaklum boleh datang walk in sahaja tanpa janji temu. Cumanya, ia bergantung kepada kapasiti pejabat dalam usaha untuk menjaga penjarakan fizikal yang selamat.
Tapi untuk mudahkan urusan Mama, boleh je kalau Mama book slot tarikh dan masa untuk urusan di kaunter JPN. Terus sahaja ke pautan ini dan isikan maklumat yang berkenaan untuk memudahkan urusan Mama nanti.
Bila hari untuk janji temu di kaunter JPN tiba, jangan lupa untuk hadir dan bawa bersama dokumen-dokumen di atas ya?
Kalau terlepas janji temu di kaunter JPN ni, permohonan janji temu Mama automatik terbatal dan Mama perlu membuat permohonan baru.
Waktu Operasi Kaunter Jabatan Pendaftaran Negara
Untuk setiap negeri, waktu operasi kaunter JPN mungkin berbeza. Jadi seeloknya Mama semak dahulu waktu operasi kaunter JPN yang berdekatan dengan Mama ni:
Kredit gambar: Facebook
Jika Mama ada sebarang pertanyaan berkenaan dengannya, bolehlah hubungi Talian Am nya di 03-88807077 atau di myjanjitemu@jpn.gov.my.
Bagaimana Jika Tidak Boleh Hadir Ke Jabatan Pendaftaran Negara?
Jika Mama tidak boleh hadir ke JPN, tak perlu risau ya. Individu berikut boleh juga menjadi pemaklum di JPN:
Bapa kanak-kanak tersebutOrang yang tinggal serumah di mana kanak-kanak tersebut dilahirkanSesiapa yang menyaksikan kelahiran tersebutSesiapa yang menjaga kanak-kanak tersebut
Tetapi kalau Mama memilih untuk tidak daftar kelahiran anak di kaunter dan mahu lakukannya secara online, bolehlah tengok cara-caranya di sini ya? Senang dan jimat masa kan?
Kredit gambar: osdftrlhr.jpn.gov.my/
Info di atas ini khas untuk Mama yang tinggal di Semenanjung. Jika untuk di Sabah dan Sarawak, bolehlah semak di sini.
Semoga segala urusan pendaftaran anak Mama dipermudahkan dan perkongsian kami ini serba sedikit membantu.
Sumber: Jabatan Pendaftaran Negara